Ενότητες: Ψυχοθεραπευτικά και Πατέρες\nΑπόσπασμα από το βιβλίο Γέροντος Πορφυρίου καυσοκαλυβίτου, «ΒΙΟΣ ΚΑΙ ΛΟΓΟΙ» Εκδ. Ι. Μ. Χρυσοπηγής, Χανιά , Κρήτη, 2003.\n«Όλα γύρω μας είναι σταλαγματιές της αγάπης του Θεού».\nΟ πνευματέμφορος, αυτός που έχει το Πνεύμα του Θεού, προσέχει όπου περνάει, είναι όλο μάτια, όλο όσφρηση. Όλες του οι αισθήσεις ζούνε, αλλά ζούνε με το Πνεύμα του Θεού. Είναι αλλιώτικος. Όλα τα βλέπει κι όλα τ’ ακούει· βλέπει τα πουλιά, την πέτρα, την πεταλούδα.... Περνάει από κάπου, αισθάνεται το καθετί, ένα άρωμα, για παράδειγμα. Ζει μέσα σε όλα· στις πεταλούδες, στις μέλισσες κ.λπ. Η Xάρις τον κάνει να είναι προσεκτικός. Θέλει να είναι μαζί με όλα.\nΑ, τι να σας πω! Αυτό το έζησα, όταν με επισκέφθηκε η Θεία Χάρις στο Άγιον Όρος. Θυμάμαι τ’ αηδόνι να ξελαρυγγιάζεται μες στα δέντρα με τα φτερά του κατά πίσω, για να έχει δύναμη. Πω, πω, πω! Να είχα ένα ποτηράκι με νερό, να του έδινα να πίνει κάθε τόσο, να ξεδιψάει... Γιατί να ξελαρυγγιάζεται τ’ αηδόνι, γιατί; Όμως κι αυτό το χαίρεται το κελάηδημά του, το αισθάνεται, γι’ αυτό ξελαρυγγιάζεται.\nΈκανα μια μέρα ένα σχέδιο για εδώ. Να κάνω μια δεξαμενή ανάμεσα στα πεύκα και να βάλω ένα ντεπόζιτο με δύο κυβικά νερό μέσα και να είναι αυτόματη, για να δίνει νερό. Τότε θα έλθουν τ’ αηδόνια, που θέλουν πολύ το νερό και τις σκνίπες και τις μυίγες...\nΠροσευχή είναι να πλησιάζεις το κάθε πλάσμα του Θεού με αγάπη και να ζεις με όλα, και με τ’ άγρια ακόμη, εν αρμονία. Αυτό επιθυμώ και προσπαθώ να το εφαρμόζω. Ακούστε να σας πω κάτι που έχει σχέση μ’ αυτό.\nΚάποιος, πριν από καιρό, μου χάρισε έναν παπαγάλο. Τις πρώτες μέρες ήταν πολύ ατίθασος και άγριος. Δεν μπορούσες να τον πλησιάσεις· ήταν έτοιμος με το ράμφος του να σου κόψει το χέρι. Θέλησα, λοιπόν, να τον ημερεύσω με την Χάρη του Θεού και με την ευχή. Έλεγα το «Κύριε Ιησού Χριστέ, ελέησόν με» από μέσα μου ή και απ’ έξω και με μια βεργίτσα ακουμπούσα πάνω στη ράχη του, ενώ ο παπαγάλος βρισκόταν μες στο κλουβί. Αυτή την κίνηση την έκανα τρεις φορές και με προσοχή. Το απόγευμα της ίδιας μέρας επανέλαβα το ίδιο. Την άλλη μέρα επίσης το ίδιο. Μετά από λίγες μέρες ακουμπούσα τη βέργα πάνω απ’ το κεφάλι του απαλά λέγοντας πάλι το «Κύριε Ιησού Χριστέ, ελέησόν με». Πάντα με προσοχή, μη θυμώσει το πουλί. Αυτή την κίνηση δεν την έκανα πολλή ώρα. Μετά πάλι από λίγες μέρες τον ακουμπούσα από πάνω απ’ το κεφάλι, συνέχιζα στη ράχη και τον έφθανα μέχρι την ουρά. Αφού δεν έβλεπα καμιά αντίδραση, άρχισα να βάζω τη βέργα κάτω απ’ το λαιμό του σ’ όλο το στήθος μέχρι κάτω μ’ έναν τρόπο απαλό, για να μην τον εκνευρίσω, και λέγοντας πάντα την ευχή. Μετά πήρα θάρρος, άφησα τη βέργα, πήρα ένα μολύβι κι έκανα τις ίδιες κινήσεις. Τέλος, άφησα το μολύβι κι άρχισα να χρησιμοποιώ το χέρι μου. Είχε επέλθει πλέον η εξοικείωσις, οπότε τον έβγαζα έξω απ’ το κλουβί κι ανέβαινε πάνω στον ώμο μου. Κάναμε περίπατο μαζί στο διάδρομο. Αλλά κι όταν καθόμουνα να φάω, ερχότανε και τρώγαμε μαζί. Του έδινα λίγο μήλο κι ερχόταν δίπλα μου και το έτρωγε. Όμως τον εχάσαμε. Κάποια μέρα είχε έλθει ένας παπάς με πολλά παιδιά και τα παπαδόπουλα άνοιξαν το κλουβί κι ο παπαγάλος έφυγε.\nΈπειτα από καιρό μας εφέρανε άλλον παπαγάλο, αυτόν που έχομε τώρα. Άγριος κι αυτός, όπως και ο πρώτος. Με τον ίδιο τρόπο, απαλά και με την ευχή, τον ημέρεψα κι αυτόνε. Άρχισε σιγά σιγά να λέει διάφορες λέξεις, να φωνάζει ονόματα, να βγαίνει έξω απ’ το κλουβί του, να στέκεται πάνω μου, να τρώει μαζί μου. Το κλουβί τους έχει σύρτη. Όταν βγαίνει έξω, εγώ του αμπαρώνω το σύρτη και στέκεται πάνω απ’ το κλουβί. Όταν θέλω να ξαναμπεί πάλι μέσα, μ’ ένα νεύμα μου του δείχνω να κατεβεί και να μπει μέσα. Τότε πηγαίνει, ανοίγει το σύρτη και μπαίνει μες στο κλουβί. Είναι εγωιστής, όμως, και θέλει να τον προσέχεις, να του μιλάεις με γλυκύτητα, να μην τον περιφρονείς. Ζηλεύει ιδιαιτέρως, γι’ αυτό δεν θέλει να μιλάεις σ’ άλλον, ούτε ν’ αγαπάεις άλλον. Αλλιώς θυμώνει πολύ. Τώρα που έχομε αποκτήσει μεγάλη φιλία, έμαθε όχι μόνο λέξεις και ονόματα, αλλά λέει και την ευχή: «Κύριε Ιησού Χριστέ, ελέησόν με». Λέει επίσης: «Θεοτόκε Παρθένε, χαίρε Κεχαριτωμένη Μαρία, ο Κύριος μετά Σου», «Ο Θεός είναι καλός», «Ο Θεός είναι πολύ καλός», αλλά και ψάλλει το «Κύριε ελέησον» κ.ά.\nΤώρα θέλω να εξημερώσω κι έναν αετό. Τον έχω βρει στη βόρειο Εύβοια. Εκεί που πηγαίνω και ξεκουράζομαι, λίγο πιο πάνω, βρήκα ένα μέρος, που το ονόμασα «αετοφωλιά». Αυτό το όνομα δεν το έδωσα τυχαία. Είναι πολύ δύσκολο να φθάσεις εκεί. κατσάβραχα είναι και κάτω απλώνεται το Αιγαίο. Όταν η ατμόσφαιρα είναι καλή, από κει φαίνονται τα Καυσοκαλύβια του Αγίου Όρους.\nΜια μέρα είδαμε εκεί έναν αετό με ανοικτά τα φτερά του δυόμισι μέτρα. Θηρίο! Περιεφέρετο πάνω μας με ήσυχο τρόπο, χωρίς να παίζει καθόλου τα φτερά του. Κατέστρωσα ένα σχέδιο: όπως εξημέρωσα τον παπαγάλο, να εξημερώσω και τον αετό. Και το πιστεύω ότι με τη βοήθεια του Θεού θα γίνομε φίλοι με τον αετό. Θα το κάνομε μ’ έναν άγιο τρόπο. Θέλουν και τα πουλάκια τρόπους του Θεού, για να προσεύχονται. Τους αρέσει το διάβασμα. Στον αετό αρέσει και το κρέας.\nΣκέπτομαι, λοιπόν, να πάμε με δύο ακόμη στο βράχο πρωί πρωί. Στην αρχή θα κάνομε νοερά προσευχή. Στη συνέχεια, θα διαβάσομε δυνατά ορισμένους ψαλμούς του όρθρου. Μετά θα ψάλομε μερικούς ύμνους, αίνους κ.ά. Την ίδια ώρα θα βάλομε και λίγο θυμίαμα. Πολύ σπουδαίο ρόλο θα παίξουμε και οι ψαλμωδίες αλλά και η μυρωδιά απ’ το λιβάνι. Το λιβάνι είναι άρωμα σεμνό, που ημερεύει. Θα πάρω κι ένα ξύλο ξερό, μακρύ, ενάμισι μέτρο κι ένα άλλο μικρό και θα χτυπάω το τάλαντο, όπως το χτυπάνε στα μοναστήρια: το τά-λα-ντο, το τά-λα-ντο, το τά-λα-ντο, το τά-, το τά- το τά-λα-ντο κ.λπ. Κάθε τόσο θα φωνάζω: «Ιωάννηηη!!... Ιωάννηηη!!...». αυτό το όνομα θα του δώσω. Εν τω μεταξύ θα έχομε μαζί μας κρέας ψητό. Κομματάκια θα τ’ αφήσομε στο βράχο και θ’ απομακρυνθούμε περίπου διακόσια μέτρα. Απ’ αυτή την απόσταση θα τον αντικρίζω και θα λέω το «Κύριε Ιησού Χριστέ, ελέησόν με» και σε λίγο οπωσδήποτε ο αετός θα κατεβεί και θα φάει το κρέας.\nΤην άλλη μέρα θα κάνομε το ίδιο. Ο αετός θα περιφέρεται πάνω μας και, μόλις τελειώσομε το πρόγραμμα, αυτός θα κατεβεί κάτω και θα φάει το κρέας. Μια, δυο, τρεις, πάει! Δικός μας ο αετός! Όποια ώρα θα χτυπάμε το τάλαντο, θα έρχεται να τρώει το κρέας. Θα τον κατεβάζω κάτω, όποια ώρα θέλω. Σιγά σιγά θα ημερέψει και θα μπορέσω να πάω να τον πιάσω. Δηλαδή μπορεί να με κάνει κομμάτια. Αυτός είναι θηρίο! Τα πόδια του τεράστια. Έτσι και καθίσει στον ώμο σου, θα σου τον καταφάει, έστω κι αν δεν έχει κακία. Αλλά υπάρχει τρόπος. Θα πάρω το μπαστούνι του Αγίου Γερασίμου και θα του το βάλω πάνω στη ράχη του δύο φορές και θα φωνάξω συγχρόνως: «Ιωάννηηη!!... Ιωάννηηη!!...». Του έδωσα ωραίο όνομα. Είναι το σύμβολο του Αγίου Ιωάννου του Θεολόγου. Την άλλη μέρα που θα ξανάρθει, μόλις φάει το κρέας, θα περάσω το μπαστούνι στη ράχη του τρεις φορές. Την άλλη μέρα τέσσερις. Την άλλη πέντε φορές. Την άλλη μέρα θα προχωρήσω στο λαιμό του. Την άλλη θ’ αρχίσω απ’ το κεφάλι μέχρι την ουρά. Και την άλλη απ’ το στόμα του και το λαιμό του μέχρι και πιο κάτω. Το ίδιο και την άλλη και την άλλη, ώσπου να πιάσομε φιλία. Οπότε μετά θ’ απλώσω το χέρι μου στο κεφάλι του, στα φτερά του, στη ράχη του και θα κάνω ό,τι έκανα πρώτα με το μπαστούνι. Αλλά χρειάζεται προσοχή, γιατί είναι επικίνδυνο. Αν κάτι θελήσει να πιάσει, θα σε φάει με τα φοβερά του νύχια. Σιδερένια είναι τα νύχια του. Μπορεί να σε καρφώσει, και μόνο αν μυρίζεις από κρέας. Αλλά ο αετός είναι πολύ έξυπνος, βασιλιάς, δραστήριος. Άμα το κάνομε αυτό, θα δούμε πραγματικά την Χάρη και την επίσκεψη του Θεού.\nΉλθε κάποια φορά μια γυναίκα, η κυρα-Λένη, εκεί στην έρημο που πηγαίνω, στην βόρειο Εύβοια, και μου έφερε τα γίδια της. Μου είπε που ήμουν, στο τσιμέντο:\n- Μπορείς να κάνεις μια προσευχή για τα γίδια μου, γιατί δεν πάνε καλά;\nΣηκώθηκα πάνω. Ήλθαν μόνα τους, δεν μου τα έφερε. Άπλωσα τα χέρια μου και διάβαζα ευχή. Ήταν όλα κοντά μου, σηκώσανε τα κεφαλάκια τους και με κοιτάζανε. Ένας τράγος ζύγωσε κοντύτερα. Έσκυψε, μου φίλησε το χέρι. Ήθελε να τον χαϊδέψω. Τον χάιδεψα, ευχαριστήθηκε. Με τριγυρίσανε όλα και κοιτάγανε κατά πάνω. Με κοιτάγανε στο πρόσωπο. Τα ευλογούσα. Εγώ μιλούσα, έκανα προσευχή.\nΚάποτε είχαμε ένα σκυλί. Άμα μ’ έβλεπε έξω, ερχόταν, παπ!, μου φιλούσε το χέρι, με γέμιζε σάλια κι έφευγε, για να μην το μαλώσω.\nΟ έχων τη θεία σοφία τα βλέπει όλα με αγάπη\nΑυτά όλα που αφορούν τη φύση πολύ μας βοηθάνε στην πνευματική μας ζωή, όταν είναι με την Χάρη του Θεού. Εγώ όταν νιώθω την αρμονία της φύσεως, όλο κλαίω. Γιατί να βαρεθούμε τη ζωή; Να τη ζήσομε με το Πνεύμα του Θεού, το Πνεύμα της αληθείας. Ο έχων το Πνεύμα του Θεού, ο έχων τη θεία σοφία τα βλέπει όλα με αγάπη Θεού κι όλα τα προσέχει. Η σοφία του Θεού τον κάνει όλα να τα κατέχει και με όλα να χαίρεται.\nΑκούστε να σας πω το ποίημά μου. Είναι του Λάμπρου Πορφύρα. Αυτό ζω εγώ τώρα, το έχω συνεχώς μπροστά μου. Ταιριάζει με τη ζωή μου.\n«Να ‘ταν τα πεύκα της πλαγιάς, να μου ‘διναν\nαπ’ τα κλαδιά τους τ’ άμετρα μια στοίβα,\nνα ‘φτιανα σε μιαν άκρη δίπλα τους\nΝα’ ταν το καλοκαίρι να μου δίνανε\nμαζί τους τ’ αυγινό το σφύριγμά τους.\nΚι ύστερα τίποτ’ άλλο.\nΚι όταν θα ‘σβηνε έτσι η ζωή μου από χαρά γεμάτη,\nνα γίνουν το στερνό μου το κρεββάτι...».\n «Πεύκα»: Λάμπρου Πορφύρα, Τα ποιήματα, Αθήνα 1993, σ. 248.\nΔημιουργία αρχείου: 16-11-2005.\nΤελευταία ενημέρωση: 16-11-2005.


ΣΥΡΙΖΑ ΦΩΚΙΔΑΣ-συμπαράσταση στους ελαιοπαραγωγούς – dorida\nΗ ΝΕ ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Φωκίδας έλαβε επιστολή-διαμαρτυρία Ελαιοπαραγωγών για τις χαμηλές αποζημιώσεις που ανακοινώθηκαν από τον ΕΛΓΑ για την καταστροφή από τη χαλαζόπτωση της 4ης Οκτωβρίου 2019, ενώ για την ελαιοκομική περιφέρεια της Άμφισσας, 9 μήνες μετά (!), δεν έχουν αναρτηθεί ακόμη τα πορίσματα!!!\nΟ ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Φωκίδας συμπαραστέκεται στο αίτημα των ελαιοπαραγωγών οι οποίοι ζητούν να επανεκτιμηθεί η ζημιά άμεσα, ως προς την πραγματική της έκταση και έχει ήδη προωθήσει το θέμα στον Στ. Αραχωβίτη, πρ. Υπουργό Αγροτικής Ανάπτυξης, τομεάρχη Αγροτικής Πολιτικής του ΣΥΡΙΖΑ και βουλευτή Λακωνίας για να ακολουθήσει κοινοβουλευτικός έλεγχος.\nΝα υπενθυμίσουμε ότι μετά τη χαλαζόπτωση στον ελαιώνα της Άμφισσας, στις 4 Οκτωβρίου 2019, η οποία επέφερε σχεδόν ολική καταστροφή του καρπού σε χιλιάδες ελαιόδεντρα, άμεση ήταν η κινητοποίηση της ΝΕ ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Φωκίδας η οποία προσκάλεσε τον πρ. Υπουργό αγροτικής ανάπτυξης ΣΥΡΙΖΑ και νυν Τομεάρχη αγροτικής πολιτικής Στ. Αραχωβίτη να επισκεφθεί τις πληγείσες περιοχές.\nΠράγματι στις 10 Οκτωβρίου ο βουλευτής Σταύρος Αραχωβίτης (ο οποίος είναι γεωπόνος) περιόδευσε στα ελαιοκτήματα και είδε ο ίδιος την απόλυτη καταστροφή του ελαιοκάρπου αλλά και τις ζημιές που είχαν υποστεί τα ελαιόδεντρα. Ακολούθησε συζήτηση στο δημαρχείο Άμφισσας με παραγωγούς και για το συμβάν της χαλαζόπτωσης και για γενικότερα θέματα που απασχολούν την περιοχή και τον πρωτογενή τομέα.\nΣήμερα μετά από 9 μήνες γινόμαστε κοινωνοί της απαράδεκτης αντιμετώπισης των ελαιοπαραγωγών από την κυβέρνηση και τον ΕΛΓΑ. Η κατάσταση είναι κρίσιμη αν λάβουμε υπόψη τις παράλογα χαμηλές τιμές στο λάδι και στην βρώσιμη ελιά. Πόσο ανάλγητη είναι μια κυβέρνηση μπορεί να είναι μια κυβέρνηση που δίνει μερικά ψίχουλα για δήθεν αποζημίωση, την ίδια ώρα που οι αναθέσεις εκατομμυρίων δίνουν και παίρνουν!!\nΟ ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Φωκίδας, μας και τον Οκτώβριο, είμαστε αλληλέγγυοι μας ελαιοπαραγωγούς και στηρίζουμε τα δίκαια αιτήματα μας με κάθε τρόπο,προκειμένου να πιεστεί η κυβέρνηση ώστε να αποκατασταθεί κατά το δυνατόν το χαμένο εισόδημα και οι κόποι τόσων μηνών των ελαιοπαραγωγών μας περιοχής μας.\nΔΤ ΝΕ ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ Φωκίδας\nΣύλληψη απόψε δύο ατόμων για ναρκωτικά στη Δωρίδα


Γιατί φτιάχνουμε στεφάνι την Πρωτομαγιά; | Τι λες τώρα;\nHome \_ επικαιρότητα \_ Γιατί φτιάχνουμε στεφάνι την Πρωτομαγιά;\nΤι λες τώρα; 1 Μαΐου, 2018 12:38 ΠΜ\nΣτις μέρες μας έχουμε καθιερώσει στεφάνια από λουλούδια του αγρού ή των κήπων, τα οποία τοποθετούμε για μερικές μέρες στην κύρια είσοδο των σπιτιών μας. Δύσκολα μπορεί πια να ανιχνευτεί συμβολισμός στο σύγχρονο μαγιάτικο στεφάνι. Για τους περισσότερους δεν αποτελεί ίσως τίποτα περισσότερο από μια όμορφη σύνθεση λουλουδιών, χωρίς να παραπέμπει σε συσχετισμούς, σύμφωνα με τους οποίους «χαρίζει» στους ενοίκους ενός σπιτιού υγεία, καλή τύχη, ειρήνη, ευτυχία και ευφορία. Παλιότερα, όμως, το στεφάνι του Μάη έπρεπε να έχει ορισμένα λουλούδια για να πιάσουν οι ευχές που έκαναν οι νοικοκυρές.\nΗ Πρωτομαγιά είναι μια ημέρα με διπλό χαρακτήρα. Συνήθως το όνομα της μας παραπέμπει στην πολιτική της όψη, η οποία συνδυάζεται και με την”απεργία” από την εργασία. Η Πρωτομαγιά, ως εργατική γιορτή, καθιερώθηκε στις 20 Ιουλίου 1889, σε ανάμνηση του ξεσηκωμού των εργατών του Σικάγου την 1η Μαΐου 1886, που διεκδικούσαν το οκτάωρο και καλύτερες συνθήκες εργασίας. Ο ξεσηκωμός δυστυχώς κατέληξε σε αιματοχυσία, μετά από την επέμβαση της αστυνομίας. Ο εορτασμός είναι αφορμή για να υπενθυμίσει η εργατική τάξη τα κοινωνικά και οικονομικά της θέματα (είτε επιτεύγματα είτε ζητούμενα) και να θέσει νέους στόχους για το μέλλον.\nΠαρόλα αυτά η Πρωτομαγιά είναι και η γιορτή της άνοιξης και της φύσης που συνδέεται με πολλά ήθη κι έθιμα που έχουν πανάρχαιες ρίζες. Ένα από τα πιο γνωστά έθιμα που κρατάει από την Αρχαία Ελλάδα και σώζεται μέχρι και σήμερα, είναι το μαγιάτικο στεφάνι. Πιθανώς, συνδυάζεται με τη γιορτή του Θαργηλιώνος, ενός μήνα των αρχαίων που περίπου χρονικά αντιστοιχεί στο Μάιο. Τα Θαργήλια ήταν μια αγροτική γιορτή κατά τη διάρκεια της οποίας, οι πιστοί προσέφεραν στους θεούς τους πρώτους καρπούς της νέας σοδειάς και πραγματοποιούσαν μια λατρευτική πομπή περιφέροντας ένα πράσινο ανθισμένο κλαδί από οπωροφόρα δέντρα, στολισμένο με καρπούς.\nΤο κλαδί συμβόλιζε τη ζωή και την ανανέωσή της και “υποσχόταν” στον κάτοχό του υγεία, καλοτυχία, ειρήνη, ευτυχία και ευφορία. Από αυτό το κλαδί, λέγεται ότι φτάσαμε στο μαγιάτικο στεφάνι, το οποίο πλέον δεν στολίζεται με καρπούς αλλά με λουλούδια της εποχής. Παλαιότερα, η επιλογή των λουλουδιών και ο τρόπος της τοποθέτησης τους δεν ήταν απλή υπόθεση. Κάθε λουλούδι που επέλεγαν είχε το συμβολισμό και την “υποχρέωση” να φέρει εις πέρας ένα έργο. Για παράδειγμα, τα λουλούδια έπρεπε να είναι ανοιγμένα (ανθισμένα) για να είναι όλον το χρόνο και το σπίτι που στόλιζαν ανθισμένο ή να έχει κι ένα κλωνάρι λυγαριάς γιατί έτσι θα βρουν αγάπη τα κορίτσια του σπιτιού ή να έχει στη μέση (σαν μάτι) ένα σκόρδο για να διώχνει το κακό το μάτι και άλλα πολλά που έσβησαν με την πάροδο των χρόνων.\n50 φωτογραφίες που θα σας κάνουν να πατήσετε «Έλεος»!


Κορονοϊός – Καπραβέλος: Ποια Όμικρον; Εμείς παλεύουμε στις ΜΕΘ με την Δέλτα - Tromaktiko.gr\nΚορονοϊός – Καπραβέλος: Ποια Όμικρον; Εμείς παλεύουμε στις ΜΕΘ με την Δέλτα\n8 Ιανουαρίου 2022 08:28\nΤη δραματική κατάσταση στα νοσοκομεία και τη μάχη με τον κορονοϊό στις Εντατικές περιέγραψε ο διευθυντής ΜΕΘ στο νοσοκομείο Παπανικολάου της Θεσσαλονίκης, ενώ η Ματίνα Παγώνη ανέφερε πως το ποσοστό ασθενών που εισήχθησαν στις ΜΕΘ τις τελευταίες μέρες έχει αυξηθεί σημαντικά.\nΣτην πίεση που ασκείται στα νοσοκομεία από το πανδημικό κύμα που βρίσκεται σε εξέλιξη, αναφέρθηκε ο Νίκος Καπραβέλος , διευθυντής ΜΕΘ στο νοσοκομείο Παπανικολάου της Θεσσαλονίκης, μιλώντας στην τηλεόραση του ΣΚΑΪ και τον Γιώργο Αυτιά.\n«Σας ακούω με προσοχή να μιλάτε για την Όμικρον (…) το θέμα μας είναι ότι πιεζόμαστε από την Δέλτα», τόνισε ο κ. Καπραβέλος σημειώνοντας ότι τα τελευταία στοιχεία έως 31 Δεκεμβρίου στο «Παπανικολάου», έδειξαν ότι δεν υπάρχει κανένας ασθενής με Όμικρον στις ΜΕΘ ενώ στις απλές κλίνες υπάρχουν 2-3 περιστατικά.\nΟι εισαγωγές στο νοσοκομείο παραμένουν υψηλές έγιναν περίπου 50 στην τελευταία εφημερία, ενώ από τους περισσότερους από 140 που έφτασαν στο νοσοκομείο το 90% είναι ανεμβολίαστοι ενώ υπήρξαν και κάποιο εμβολιασμένοι με τις δύο δόσεις .\nΑπό την πλευρά της η πρόεδρος της ΕΙΝΑΠ Ματίνα Παγώνη ανέφερε ότι η προσέλευση ασθενών στις απλές κλίνες έχει αυξηθεί σημαντικά, πάνω από 45%.


"Ο ΠΡΙΓΚΗΠΑΣ ΤΩΝ ΑΓΚΑΘΙΩΝ" ΤΟΥ MARK LAWRENCE | FashionArt LoveR\n. ΕΚΔΟΣΕΙΣ ΧΡΥΣΑΛΛΙΔΑ\n"Ο ΠΡΙΓΚΗΠΑΣ ΤΩΝ ΑΓΚΑΘΙΩΝ" ΤΟΥ MARK LAWRENCE\nmodas texnis Σάββατο, 5 Απριλίου 2014\n«Ο Πρίγκιπας των Αγκαθιών» θεωρείται ως ένα από τα καλύτερα σύγχρονα μυθιστορήματα φαντασίας, ενώ έχει ήδη μεταφραστεί σε 20 γλώσσες. Ήταν finalist στο Goodreads Choice Award για “Best Fantasy 2011″ και στο David Gemmell Morningstar Award 2012.\nΜια φορά κι έναν καιρό, ο Γιοργκ Χόνορους Άνκραθ ήταν ένα προνομιούχο γαλαζοαίματο παιδί μεγαλωμένο στη στοργική αγκαλιά της μητέρας του. Όμως οι μέρες εκείνες χάθηκαν πρόωρα, σαν παιδικές φαντασιοπληξίες που ξεθωριάζουν στο σκοτάδι μιας σκληρής αλήθειας. Σήμερα ο Γιοργκ Άνκραθ είναι ο Πρίγκιπας των Αγκαθιών, ένα γοητευτικό, αδίστακτο αγόρι που πρωτοστατεί στις επιδρομές και τις θηριωδίες μιας βάρβαρης ομάδας παρανόμων. Ο κόσμος είναι βυθισμένος στο χάος. Η βία είναι πανταχού παρούσα και οι εφιάλτες στοιχειώνουν τους ανθρώπους. Ο Γιοργκ έχει την ικανότητα να διαφεντεύει νεκρούς και ζωντανούς, κι όμως τρέμει στη σκέψη της επιστροφής στο κάστρο του πατέρα του, όπου θα κληθεί να αντιμετωπίσει τους τρόμους της παιδικής του ηλικίας και να διαπλάσει το μέλλον του σε ένα εχθρικό περιβάλλον. O Mark Lawrence, στο εκπληκτικό του συγγραφικό ντεμπούτο, αφηγείται μια ιστορία αίματος και προδοσίας, μαγείας και αδελφικότητας, ιχνηλατώντας την επιβλητική, σκαιή και μερικές φορές όμορφη διαδρομή ενός ξεχωριστού αγοριού προς την ενηλικίωση και τον αυτοκρατορικό θρόνο.\nΟ Mark Lawrence είναι παντρεμένος με τέσσερα παιδιά, ένα εκ των οποίων πάσχει από βαριά αναπηρία. Εργάζεται ως ειδικός ερευνητής με αντικείμενό του διάφορα ανυπότακτα προβλήματα στον τομέα της τεχνητής νοημοσύνης. Κατά καιρούς κατείχε έγκριση πρόσβασης σε κυβερνητικές διαβαθμισμένες πληροφορίες, τόσο στο Ηνωμένο Βασίλειο όσο και στις ΗΠΑ. Κάποια στιγμή, μάλιστα, ήταν σε θέση να αστειεύεται λέγοντας πως “Δεν είναι δα και πυρηνική φυσική! Ή, μάλλον, τώρα που το σκέφτομαι… είναι!” Μεταξύ δουλειάς και φροντίδας για την οικογένειά του, ο Μαρκ περνά το χρόνο του γράφοντας, παίζοντας ηλεκτρονικά παιχνίδια, φροντίζοντας τον κήπο του, παρασκευάζοντας μπίρα και αποφεύγοντας τα μαστορέματα. Ο Πρίγκιπας των Αγκαθιών είναι το πρώτο του μυθιστόρημα. Πρόκειται για το πρώτο μέρος της τριλογίας «Η Διασπασμένη Αυτοκρατορία», στην οποία εξιστορούνται οι περιπέτειες του Γιοργκ Χόνορους Άνκραθ.


Για τον Ντάνιελ Γκάφορντ το ταβάνι των Ουίζαρντς είναι ο ουρανός | SDNA\nΟι Ουίζαρντς έχουν θέσει τον πήχη ψηλά για τη νέα σεζόν, με τις φιλοδοξίες τους να είναι μεγάλες, κάτι που δείχνει πως κανείς δεν συμβιβάζεται με τίποτα λιγότερο από την παρουσία στα πλέι οφ της Ανατολής.\nΗ περσινή σεζόν άνοιξε την όρεξη στην Ουάσιγκτον και φέτος άπαντες ψάχνουν τη διατήρηση στην ελίτ. Οι Ουίζαρντς δούλεψαν πολύ κατά τη διάρκεια της off season, οι κινήσεις που έκαναν ήταν πολλές και διαδοχικές, με γνώμονα την ενίσχυση και βελτίωση του ρόστερ.\nΟ Ουές Ανσέλντ τζούνιορ έχει πλέον στα χέρια του ένα υλικό γεμάτο σε κάθε θέση, με παίκτες που «διψάνε» για διάκριση και επιτυχίες. Όπως ο Ντάνιελ Γκάφορντ, που μπαίνει με... φόρα στη δεύτερη σεζόν του στο ΝΒΑ.\nΟ εκρηκτικός φόργουορντ/σέντερ που είναι απόφοιτος του Αλαμπάμα φέτος θα έχει ακόμα πιο σημαντικό ρόλο στο ροτέισιον. Ο Ανσέλντ τον πιστεύει και τον προορίζει για τον rim protector των νέων Ουίζαρντς. Κάτι που κάνει τον νεαρό άσο ανυπόμονο για τη σεζόν που έρχεται.\nΤην ανυπομονησία αυτή δεν την κρύβει, με τα κίνητρα που έχει να είναι πολλά και μεγάλα. «Στη θέση που είμαι τώρα το ταβάνι μου είναι ο ουρανός. Θέλω να προοδεύσω όσο περισσότερο μπορώ μέσα στη σεζόν», τόνισε στην απάντησή του στο SDNA ο εκρηκτικός ψηλός των «μάγων».\nΑναφερόμενος στο κίνητρό του ξεκαθάρισε πως «όσον αφορά το κίνητρο, έχω το κίνητρο να βρεθώ στην ίδια θέση που ήμουν και πέρυσι. Κάθε βράδυ θέλω να πιέζω πολύ, να είμαι σκληρός και στις δύο πλευρές του παρκέ και να δίνω μια ωραία παράσταση για τον κόσμο μας».\nΓιατί όμως είναι τόσο αισιόδοξος ο Γκάφορντ φέτος; Σίγουρα όχι χωρίς λόγο. Παρά το 0-4 των αγώνων της pre season οι Ουίζαρντς έδειξαν καλά στοιχεία, στα οποία οφείλουν να «πατήσουν» ενόψει της νέας σεζόν.\nΑυτά σε συνδυασμό με το γεμάτο ρόστερ που διαθέτουν δίνουν επιπλέον ώθηση. «Έχουμε πολλά κομμάτια σε αυτή την ομάδα τώρα. Είναι πολλά πράγματα πάνω στο παρκέ που μπορούμε να κάνουμε, όπως το να παίρνουμε πολλή από την πίεση στους κομβικούς μας παίκτες, σε άμυνα και επίθεση», υπογράμμισε ο Γκάφορντ και συνέχισε σχετικά με το βάθος του ρόστερ της ομάδας του.\n«Έχουμε πολλούς παίκτες που μιλάνε πολύ, έχουμε ευελιξία, έχουμε τα πάντα. Θα είναι μια πολύ καλή σεζόν για εμάς. Ανυπομονώ να ξεκινήσει. Έχω μεγάλη πίστη στην ομάδα και θα πιέσουμε για να είμαστε στην ίδια θέση που ήμασταν και πέρυσι», ήταν τα λόγια του.\nΦέτος οι Ουίζαρντς άλλαξαν πολύ. Σε ρόστερ, σε φιλοσοφία, σε αγωνιστική κατεύθυνση. Η επιθυμία τους όμως παραμένει ίδια, η παρουσία στα πλέι οφ είναι αυτοσκοπός και με τον Γκάφορντ σε κομβικό ρόλο ευελπιστούν στο τέλος να φτάσουν εκεί που στοχεύουν. Στο χέρι τους είναι...


Π.Ε.Π.ΛΑ.: «Μαγιά» μόνο η γλώσσα\nη γλώσσα έχει απόλυτη προτεραιότητα. O εξανδραποδισμός της υποταγής στον φρικώδη ζυγό των Aγορών, των Tραπεζών και του ευρώ κάποτε θα τελειώσει, το «παράδειγμα» του καπιταλιστικού ολοκληρωτισμού θα καταρρεύσει απρόσμενα και ραγδαία, όπως κατέρρευσε, σε λιγότερο από τρία χρόνια, και ο μαρξιστικός Γολιάθ. Oση Eλλάδα θα έχει τότε απομείνει, θα της αναγνωρίζεται ακόμα ρόλος στα διεθνή, μόνο αν έχει διασώσει τη γλώσσα της.\nO τρόπος που διδάσκεται η γλώσσα\nστα σχολειά τα τελευταία σαράντα χρόνια (μέθοδοι, βιβλία, προγράμματα), έχει διαστρέψει το γλωσσικό αισθητήριο της πλειονότητας των Eλλήνων – η πιστοποίηση βεβαιώνεται καθημερινά από την τηλεόραση και τις εφημερίδες. Eκεί εμφανίζονται, πολλά και γελοιώδη, τα συντακτικά και γραμματικά λάθη, όπως και πενιχρό, συνεχώς συρρικνούμενο το λεξιλόγιο. Oμως η δραματικότερη απώλεια είναι η άγνοια και αχρησία του εκφραστικού πλούτου. Aπλοϊκό αλλά ενδεικτικό παράδειγμα: πόσοι Eλληνες είναι σε θέση σήμερα να αξιοποιούν τις νοηματικές παραλλαγές, αποχρώσεις, διαφορές που εξασφαλίζει η προσθήκη προθέσεων σε ρήματα (: νοώ, κατανοώ, επινοώ, παρανοώ, υπονοώ – δίδω, παραδίδω, καταδίδω, επιδίδω, διαδίδω, μεταδίδω, αποδίδω – λέγω, προλέγω, επιλέγω, συλλέγω, καταλέγω) και μύρια ανάλογα.


ΚΑΝΑΒΑ ΡΟΥΣΣΟΣ: Ο ΓΥΡΟΣ ΤΟΥ ΚΟΣΜΟΥ ΣΕ 80 ΗΜΕΡΕΣ | Νέα από την Σαντορίνη με τον Δημήτρη Πράσσσο με τον Δημήτρη Πράσσο.\nΚΑΝΑΒΑ ΡΟΥΣΣΟΣ: Ο ΓΥΡΟΣ ΤΟΥ ΚΟΣΜΟΥ ΣΕ 80 ΗΜΕΡΕΣ\nΓράφει ο Δημήτρης Πράσσος. ©www.santonews.com. 9 Ιούλιος, 2013 ΠΟΛΙΤΙΚΗ\nΤο μαγευτικό ταξίδι του Φιλέας Φογκ, θα απολαύσουν μικροί και μεγάλοι στη Σαντορίνη\nΗ παιδική σκηνή του ΓΙΑΝΝΗ ΧΡΙΣΤΟΠΟΥΛΟΥ για τη χειμερινή σεζόν 2012-2013 με υπερηφάνεια παρουσιάζει το παγκόσμιο αριστούργημα του ΙΟΥΛΙΟΥ ΒΕΡΝ. “Ο ΓΥΡΟΣ ΤΟΥ ΚΟΣΜΟΥ ΣΕ 80 ΗΜΕΡΕΣ” σε θεατρική απόδοση ΓΙΑΝΝΗ ΔΕΛΗΓΙΑΝΝΗ & σκηνοθεσία ΚΩΣΤΑ ΓΑΚΗ (βραβείο Δημήτρης Χόρν 2006 για το έργο “ΚΑΤΣΑΡΙΔΑ”).\nΣτη ΣΑΝΤΟΡΙΝΗ “ΚΑΝΑΒΑ ΡΟΥΣΣΟΣ” Δευτέρα 15 Ιουλίου ώρα: 21:15.\nΤιμή εισιτηρίου : μόνο 8 οι μικροί & 10 οι μεγάλοι\nΟ Θίασος του Γιάννη Χριστόπουλου επισκέπτεται τη Σαντορίνη για 8η συνεχή χρονιά πάντα με ποιοτικές παραστάσεις. “Ο ΓΥΡΟΣ ΤΟΥ ΚΟΣΜΟΥ” απευθύνεται σε παιδιά από 2,5 ετών και άνω, ανεβαίνει στο σανίδι από ένα θίασο με αξιόλογος ταλαντούχους ηθοποιούς, και την εμπνευσμένη σκηνοθετική καθοδήγηση του ΚΩΣΤΑ ΓΑΚΗ.\nΑτμόπλοια, Αερόστατα, Ατμοτρένα και ακόμα πάρα πολλά σκηνικά, καθώς και τα 35 εντυπωσιακά κοστούμια θα δώσουν μοναδική ατμόσφαιρα στη παράσταση! Η παράσταση θα μας ταξιδέψει μαγικά σε 4 Ηπείρους, μιλώντας τις γλώσσες 9 χωρών, “παίζοντας” διαδραστικά με τους μικρούς θεατές. οι οποίοι θα γνωρίσουν πρωτόγνωρους τόπους, παράξενους λαούς!\n“Είμαστε στο 1872 σε μία εποχή που το αεροπλάνο και το αυτοκίνητο δεν έχουν ακόμα εφευρεθεί, ο Φιλέας Φόγκ, ένας ιδιόρρυθμος Άγγλος αριστοκράτης, στοιχηματίζει είκοσι χιλιάδες λίρες ότι μπορεί να κάνει το “ΓΥΡΟ ΤΟΥ ΚΟΣΜΟΥ ΣΕ 80 ΗΜΕΡΕΣ”!!! Έτσι λοιπόν ξεκινάει μαζί με τον υπηρέτη του τον Πασπαρτού ένα περιπετειώδες ταξίδι, στο οποίο όμως θα αντιμετωπίσει και απίστευτους κινδύνους…”\nΚουλουμπή Βασιλική, Κουνέλλας Κώστας, Κουτούγκου Κατερίνα, Κρήτος Γιώργος, Κωμοδίκης Κλείτος, Παπακωνσταντίνου Ιωάννα.\nΣκηνοθεσία-Μουσική: ΚΩΣΤΑΣ ΓΑΚΗΣ, Βοηθός σκηνοθέτη: ΜΑΙΡΗ ΜΗΝΑ, Θεατρική Απόδοση: ΓΙΑΝΝΗΣ ΔΕΛΗΓΙΑΝΝΗΣ, Κοστούμια: ΣΗΛΙΑ ΔΕΜΙΡΗ, Κινησιολογία: ΕΛΕΝΑ ΓΕΡΟΔΗΜΟΥ, Σκηνογραφία: ΠΑΝΑΓΙΩΤΑ ΚΟΚΚΟΡΟΥ, Φωτισμοί: ΓΙΩΡΓΟΣ ΒΑΖΑΙΟΣ, Μακιγιάζ: ΑΙΜΙΛΙΑ ΧΡΙΣΤΟΠΟΥΛΟΥ, Κατασκευές σκηνικών: ΘΩΜΑΣ ΜΑΡΙΑΣ, Ειδικές κατασκευές: ΑΓΓΕΛΟΣ ΜΠΑΛΝΤΑΣ.\nΛέξεις κλειδιά: Κάναβα, Ρούσσος


Σύνολα οχημάτων που αποτελούνται από έλκον όχημα της κατηγορίας C1 και από ρυμουλκούμενο ή ηµιρυµουλκούµενο, µε μέγιστη επιτρεπόμενη μάζα άνω των 750 kg, εφόσον η μέγιστη επιτρεπόμενη μάζα του συνόλου δεν υπερβαίνει τα 12.000 kg, και σύνολα οχημάτων που αποτελούνται από έλκον όχημα της κατηγορίας Β και από ρυμουλκούμενο ή ηµιρυµουλκούµενο όχημα µε μέγιστη επιτρεπόμενη μάζα άνω των 3.500 kg, εφόσον η μέγιστη επιτρεπόμενη μάζα του συνόλου δεν υπερβαίνει τα 12.000 kg.\nΓια τη χορήγηση της κατηγορίας C1E άδειας οδήγησης απαιτείται όπως ο ενδιαφερόμενος να:\nα) Έχει συμπληρώσει την ηλικία των 18 ετών.\nΗ κατηγορία C1E χορηγείται µόνο σε οδηγούς, οι οποίοι είναι ήδη κάτοχοι της κατηγορίας C1.\nΗ άδεια οδήγησης για την κατηγορία C1E έχει διοικητική ισχύ πέντε (5) έτη, από την μέρα της επιτυχούς εξέτασης ή από την μέρα της ανανέωσής της, κατά περίπτωση, και όχι πέραν της συμπλήρωσης της ηλικίας των 65 ετών του κατόχου της άδειας.\nΟ ενδιαφερόμενος απαλλάσσεται της υποχρεωτικής θεωρητικής εκπαίδευσης.\n8 ώρες διάρκειας 45 λεπτών.


Η ΜΠΛΕ Ή ΜΟΒ ΝΤΟΜΆΤΑ, ΤΑ ΧΑΡΑΚΤΗΡΙΣΤΙΚΆ ΚΑΙ ΟΙ ΧΡΉΣΕΙΣ ΤΗΣ ΣΤΗΝ ΚΟΥΖΊΝΑ\nΠαρόλο που σχεδόν πάντα παραπονιόμαστε ότι οι σημερινές ντομάτες δεν έχουν πλέον γεύση όπως παλιά, κάθε χρόνο νέες ποικιλίες φτάνουν στις αγορές που μας εκπλήσσουν και μας κάνουν να ελπίζουμε και πάλι να ανακτήσουμε αυτές τις έντονες φρουτώδεις γεύσεις. Σήμερα θέλω να σας πω για μια πολύ περίεργη ντομάτα, την μπλε ντομάτα, τα χαρακτηριστικά και τις χρήσεις της στην κουζίνα.\nΓια περιστασιακές χρήσεις, για να συνδυάσετε με άλλα είδη ντομάτας ή να εκπλήξετε με το έντονο χρώμα τους, είναι πολύ ενδιαφέροντα. Και το πιο σημαντικό, η γεύση του είναι έντονη και φρουτώδης, οπότε αν και είναι πιο ακριβές από τις κλασικές εποχιακές ντομάτες, μπορεί να είναι μια καλή εναλλακτική λύση για άλλες ποικιλίες.\nΠοικιλίες μπλε ντομάτας και προέλευσης\nΕίναι μια ποικιλία ντοματών που έχουν εκτραφεί για να παράγουν υψηλά επίπεδα ανθοκυανινών, μια κατηγορία χρωστικών ουσιών που είναι υπεύθυνες για τα μπλε και μοβ χρώματα ορισμένων φρούτων, όπως τα βατόμουρα ή τα βατόμουρα. Αυτές οι χρωστικές αποδίδονται αντιοξειδωτικές ιδιότητες.\nΣτο εσωτερικό, οι ντομάτες μπορεί να είναι λίγο πολύ κοκκινωπές ή πράσινες ανάλογα με το βαθμό ωριμότητάς τους, όπως συμβαίνει με άλλες ποικιλίες ντομάτας, καθώς οι περισσότερες από τις μπλε ή μοβ χρωστικές συγκεντρώνονται στο δέρμα.\nΟι μπλε ντομάτες, επίσης γνωστές ως μωβ ντομάτες, προέρχονται από τις Ηνωμένες Πολιτείες της Αμερικής. Σήμερα παράγονται εκεί, στον Καναδά, στο Ηνωμένο Βασίλειο και αλλού στην Ευρώπη.\nΤα τελευταία χρόνια, άρχισαν επίσης να καλλιεργούνται στην Ισπανία και γι 'αυτό τα βρίσκουμε πιο εύκολα σε μεγάλα σούπερ μάρκετ και εξειδικευμένα καταστήματα. Λόγω του περίεργου χρώματος, της έντονης γεύσης και των αντιοξειδωτικών ιδιοτήτων τους, έχουν γίνει ένα ενδιαφέρον αντικείμενο για να συμπεριληφθούν στο καλάθι αγορών μας.\nΌλες οι ποικιλίες ντομάτας έχουν ανθοκυανίνες στα φύλλα και τους μίσχους τους, αλλά συνήθως δεν εκδηλώνονται σε φρούτα, εκτός από ορισμένες ποικιλίες που εμφανίζουν χρωματιστές ή ριγέ περιοχές με ελαφρώς γαλαζωπά χρώματα. Οι ερευνητές στο Πανεπιστήμιο του Όρεγκον ανέπτυξαν σπόρους αυτής της μπλε ντομάτας με το όνομα Indigo Rose που ενίσχυσε την ανάπτυξη ανθοκυανίνης σε επαφή με το ηλιακό φως.\nΑργότερα, ερευνητές στο Ισραήλ ανέπτυξαν άλλες ποικιλίες αυτού του τύπου ντομάτας, όπως το Black Galaxy ή το Sun Black. Στη χώρα μας αναπτύχθηκαν στη Βαλένθια, μέσω του Ινστιτούτου Μοριακής και Κυτταρικής Βιολογίας Φυτών, όπου δημιούργησαν μπλε ντομάτες για θεραπευτικούς σκοπούς για την παραγωγή εμβολίων.\nΑργότερα αναπτύχθηκαν και άλλες εμπορικές ποικιλίες στο John Innes Center στο Norwich στο Ηνωμένο Βασίλειο. Υπάρχουν επίσης άλλες ποικιλίες καταγωγής Καναδά με μεγαλύτερη παρουσία αυτών των χρωστικών, φτάνοντας σχεδόν στις μαύρες ντομάτες.\nΟι ντομάτες παράγονται επί του παρόντος που προέρχονται από αυτούς τους σπόρους και που έχουν διέσχισε με άλλα καταστήματα σε άλλες περιοχές του κόσμου και στη χώρα μας, παράγονται στις επαρχίες της Μάλαγα και της Αλμερίας, ώστε να μπορούμε να αγοράζουμε μπλε ντομάτες από την περιοχή μας.\n© Johnny team 2021 Η μπλε ή μοβ ντομάτα, τα χαρακτηριστικά και οι χρήσεις της στην κουζίνα - https://foodrecipesite.com


ΕΞΩΓΗΙΝΟΙ ΗΤΑΝ ΠΑΡΟΝΤΕΣ ΚΑΤΑ ΤΗ ΔΙΑΡΚΕΙΑ ΤΗΣ ΣΤΑΥΡΩΣΗΣ ΤΟΥ ΧΡΙΣΤΟΥ; video - ΠΕΡΙΕΡΓΑ - STRANGE\nHome / ΜΥΣΤΗΡΙΟ / ΕΞΩΓΗΙΝΟΙ ΗΤΑΝ ΠΑΡΟΝΤΕΣ ΚΑΤΑ ΤΗ ΔΙΑΡΚΕΙΑ ΤΗΣ ΣΤΑΥΡΩΣΗΣ ΤΟΥ ΧΡΙΣΤΟΥ; video\nΕΞΩΓΗΙΝΟΙ ΗΤΑΝ ΠΑΡΟΝΤΕΣ ΚΑΤΑ ΤΗ ΔΙΑΡΚΕΙΑ ΤΗΣ ΣΤΑΥΡΩΣΗΣ ΤΟΥ ΧΡΙΣΤΟΥ; video\n23:00 - ΜΥΣΤΗΡΙΟ\nΜια από της πιο τρελές θεωρίες από τους λάτρεις των UFO είναι η παρουσία των εξωγήινων κατά τη διάρκεια Σταύρωσης του Ιησού Χριστού. Πολλοί ισχυρίζονται ο Ιησούς ήταν στην πραγματικότητα ένας εξωγήινος επισκέπτης και της εκπληκτικές εξουσίες της είχε γιατί ήταν μια μη ανθρώπινη οντότητα.\nΜια άλλη τρελή θεωρία είναι ότι ο Ιησούς Χριστός ήταν στην πραγματικότητα ένα shapeshifter. Αλλά η θεωρία αυτή υποστηρίζεται από τα αρχαία κείμενα που βρέθηκαν στην Αίγυπτο που είναι τώρα αποθηκευμένα στη Βιβλιοθήκη του οργάνου και στο Μουσείο στη Νέας Υόρκης. Τα κείμενα λένε ότι ο Ιησούς πήρε μερικές φορές τη μορφή ενός γέρου, μερικές φορές νεαρού άνδρα, κ.λπ. μια άλλη συναρπαστική θεωρία λέει ΑΤΙΑ να είναι παρόντες κατά τη διάρκεια της Σταύρωσης. Αν κοιτάξουμε τοιχογραφία του καθεδρικού ναού στο Svetitskhoveli της Σταύρωσης του Χριστού μπορούμε να διακρίνουμε δύο παράξενα αντικείμενα στις άνω γωνίες. Μοιάζει με κάτι σαν UFO, αν και οι ιστορικοί λένε ότι θα μπορούσε να είναι φύλακες άγγελοι . Παρακολουθήστε το παρακάτω βίντεο για να μάθετε περισσότερα!\nΕΞΩΓΗΙΝΟΙ ΗΤΑΝ ΠΑΡΟΝΤΕΣ ΚΑΤΑ ΤΗ ΔΙΑΡΚΕΙΑ ΤΗΣ ΣΤΑΥΡΩΣΗΣ ΤΟΥ ΧΡΙΣΤΟΥ; video Reviewed by agathi strange on 23:00 Rating: 5


Οδηγός του πετυχημένου Κύπριου απατεώνα\nΗ ιστορία της Κυπριακής διαφθοράς, έφτασε να καθιερώσει το δικό της κατεστημένο, στο οποίο οι κινήσεις είναι πλέον συγκεκριμένες και προβλέψιμες. Η πορεία που παίρνουν και η κατάληξη που έχουν τα διάφορα σκάνδαλα, είναι σε όλες τις περιπτώσεις η ίδια. Θα μπορούσε να περιγραφεί ως εξής:\n1. Από όποιο πόστο κατέχεις, άσχετα από το εισόδημα σου και από τη φύση της δουλειάς σου, καταχράσαι όσο το δυνατό περισσότερα. Δεν χάνεις ευκαιρία να παίρνεις μίζες, να εξαιρείς δημόσιο χρήμα παραπλανώντας ή πλαστογραφώντας έγγραφα, ακόμα και να κλέβεις αν χρειαστεί. Ταυτόχρονα προσπαθείς με κάθε μέσο να δουλεύεις, να παράγεις δηλαδή, όσο το δυνατό λιγότερα.\n2. Ακολουθείς το 1ο στάδιο είτε μέχρι να σε καρφώσει κάποιος που εξαιτίας σου τρώει λιγότερα, είτε μέχρι να μην μπορεί άλλο να μείνει κρυφό. Μόλις αποκαλυφθεί η απάτη, ακόμα και όταν συλληφθείς επ' αυτοφώρο να κλέβεις, δηλώνεις αθώος και θύμα μιας σκευωρίας που θέλει να σε πλήξει για συμφέροντα άλλων. Τα μισά κόμματα, οι μισές εφημερίδες και τα μισά κανάλια θα είναι ήδη με το μέρος σου. Μπορείς επίσης να επικαλεστείς το πιο πρόσφατο τεκμήριο της άγνοιας. Το γνωστό σε όλους “δεν γνώριζα..”.\n3. Λίγες ώρες μετά τη σύλληψη σου θα νοιώσεις “αδιαθεσία” και πόνο στο στήθος. Ο δικηγόρος σου θα ζητήσει να μεταφερθείς αμέσως στις πρώτες βοήθειες και έτσι θα περάσεις τουλάχιστον δυο εβδομάδες φρουρούμενος στην πιο χλιδάτη σουίτα του νοσοκομείου. Εν το μεταξύ το κόμμα που σε στηρίζει (σίγουρα κάποιο κόμμα θα σε στηρίζει για να φτάσεις μέχρι εδώ) θα αρχίσει να εμβολιάζει την κοινή γνώμη με “στοιχεία” που κατέχει και που θα δώσει στην δημοσιότητα όταν χρειαστεί. ( η γνωστή αλληλεγγύη των πολιτικών που βασίζεται πάνω στο “μην ξεσκεπάσεις τις βρομιές μου γιατί θα ξεσκεπάσω κι εγώ τις δικές σου”)\n4. Να είσαι σίγουρος πως θα συσταθεί ειδική επιτροπή από έγκριτους νομικούς για την υπόθεση σου της οποίας η αντικειμενικότητα θα αμφισβητηθεί από μερικούς κύκλους ήδη από την πρώτη στιγμή (έτσι για να έχουμε κι ένα άσσο στο μανίκι πριν ακόμα ξεκινήσει η διαδικασία). Ο Πρόεδρος και τα μέλη της επιτροπής θα παραιτηθούν από καμιά δεκαριά φορές και στη θέση τους θα διοριστούν καινούργιοι. Μέχρι το τέλος της διαδικασίας ο Γ. Εισαγγελέας θα κληθεί να γνωματεύσει περίπου 500 φορές για διάφορα αδιέξοδα ενώ η αντίστοιχες επιτροπές της Βουλής θα ξεκινήσουν δική τους έρευνα η οποία, από τα πρώτα κιόλας βήματα, θα εμπλέξει σχεδόν όλους τους πολιτικούς και όχι μόνο, της Κύπρου.\n5. Τα πράγματα τώρα είναι πιο εύκολα. Η πιθανότητες η επιτροπή να καταλήξει σε πόρισμα μέσα σε λιγότερο από 40 χρόνια είναι 50-50. Αν καταλήξουν σε πόρισμα, η πιθανότητα αυτό να είναι εναντίον σου είναι πάλι 50-50. Αν το πόρισμα είναι εναντίον σου τότε κανένα πρόβλημα! Θα αμφισβητηθεί η ικανότητα των μελών της επιτροπής, το νομικό πλαίσιο κάτω από το οποίο συστάθηκε καθώς και το αδιάβλητο της όλης διαδικασίας.\n6. Σε δυο χρόνια το πολύ, κανένας δεν θα σε θυμάται και θα επιστρέψεις πάλι κύριος και με το μέτωπο ψηλά στην “ενεργό δράση” της κατάχρησης. Δεν θα σε ενοχλήσει ποτέ ξανά η δικαιοσύνη, θα έχουν τόσους άλλους να ασχοληθούν εξάλλου. Ο κόσμος θα ξεχάσει όπως ξεχνά τα πάντα σ'αυτό τον τόπο. Μόνο μια φορά καθώς θα περνάς με την αστραφτερή λιμουζίνα σου μπροστά από το πλήθος, κάποιος θα σε δείξει, θα γυρίσει και θα πει στον διπλανό του “Ρε μα τούτος δεν είναι εκείνος που....;” και ο διπλανός θα απαντήσει βαριεστημένα με νόημα “ ...ναι αυτός είναι...”


Ημερήσια Real Estate Νέα & Πληροφορίες | Viotopo® Magazine\nReal Estate Νέα/Πληροφορίες\nΗ αγορά της Κύπρου γίνεται όλο και πιο σύγχρονη. Στο πλαίσιο αυτό, οι εικονικές περιηγήσεις αποτελούν έναν εξαιρετικό τρόπο για να γνωρίσετε το χώρο στην αγορά ακινήτων μέσω της αλληλεπίδρασης με ένα περιβάλλον και με αυτή την ενέργεια για την επίτευξη καλύτερων επενδυτικών ευκαιριών.\nΈνα κλασικό λάθος που έγινε στην αγορά ακινήτων είναι να πιστεύουμε ότι η εξασφάλιση του σπιτιού που αγοράζουμε έχει ήδη 100% προστασία. Αναμφισβήτητα, αυτό είναι ένα σοβαρό λάθος. Αυτός είναι ο λόγος για τον οποίο είναι απαραίτητο να συμβουλευτείτε ένα κτηματομεσίτη, ο οποίος θα ξέρει πώς να μας πει πώς λειτουργεί η ασφάλιση και το πεδίο κάλυψης της.\nΤο να γίνετε ιδιοκτήτης είναι μια σημαντική απόφαση σε έναν κόσμο επενδυτικών ευκαιριών και μεταπωλούμενων ακινήτων. Όταν αγοράζετε ένα ακίνητο στην Κύπρο, πρέπει να ακολουθήσετε ένα ευρύ φάσμα βημάτων. Πρώτον, πρέπει να είστε ενήμεροι για όλους τους απαραίτητους ελέγχους: επιθεωρήσεις, ασφάλιση και διάφορα απρόβλεπτα ενδεχόμενα. Για να γίνει η διαδικασία ευκολότερη, είναι καλύτερο να φτιάξετε έναν κατάλογο ελέγχου. Στην κυπριακή αγορά, υπάρχουν καλοί κτηματομεσίτες πρόθυμοι να σας συμβουλεύσουν σχετικά με αυτά τα θέματα.\nΕνοικίαση έναντι αγοράς σπιτιού: Ποιες είναι οι καλύτερες επενδυτικές ευκαιρίες για εσάς στον κόσμο του Real Estate;\nΌλοι έχουμε ένα όνειρο. Σε αυτό το ευρύ φάσμα ψευδαισθήσεων και πόθων, υπάρχει ένα εξαιρετικό μέρος για να αγοράσετε ένα σπίτι στον κόσμο των άπειρων ακινήτων μεταπώλησης.


Αναρτήθηκε από Vasilis Mpastas 11/05/2018 0 Σχόλια Κριτικές Προϊόντων,Ψηφιακά Δορυφορικά Νέα,\nHDMI AV αναμετάδοση & λειτουργία επέκτασης USB\nΗ Marmitek «έγραψε» για μία ακόμη φορά, καθώς η ασύρματη μετάδοση HDMI έγινε πλέον παιχνιδάκι και όχι μόνο. Αμέσως παρακάτω, σας μεταφέρουμε τις πολλαπλές δυνατότητες του νέου TV Anywhere Wireless HD!\nTo νέο προϊόν της Marmitek που σας παρουσιάζουμε, αποτελεί ένα εξελιγμένο HD Video Sender, καθώς μπορείτε να παρακολουθήσετε τηλεόραση FullHD 1080p οπουδήποτε στο σπίτι σας, χωρίς καμία καλωδίωση, με ασύρματη μεταφορά σήματος HDMI σε εμβέλεια έως 50m μέσω τοίχων και οροφών (200μ με πλήρη οπτική επαφή) και μάλιστα χωρίς απώλεια ποιότητας ή αισθητή υστέρηση.\nΕπιπλέον, μέσω της λειτουργίας επιστροφής υπέρυθρων, διατηρείτε τον έλεγχο της απομακρυσμένης συσκευής σας με το ίδιο της το τηλεκοντρόλ, ενώ ακόμη είναι εφικτός και ο έλεγχος PC εξ αποστάσεως, διότι μπορείτε να συνδέσετε το πληκτρολόγιο και το ποντίκι.\nΤο TV Anywhere Wireless HD, αποτελείται από έναν πομπό (TX) κι έναν δέκτη (RX), διαστάσεων 140 x 84 x 22 mm και βάρους μόλις 176 g. Οι δύο μονάδες, φέρουν από 2 κινούμενες κεραίες με σκοπό τη βέλτιστη εμβέλεια, η οποία – όπως προέκυψε από τις δοκιμές μας – είναι από τις πιο ισχυρές που έχουμε δοκιμάσει μέχρι τώρα σε wireless συσκευές. Από πλευράς συνδέσεων, ο πομπός διαθέτει HDMI IN, HDMI OUT για να μην χάνουμε την βασική τηλεόραση, Micro USB για σύνδεση σε PC, IR IN jack, την είσοδο για το παρεχόμενο τροφοδοτικό και γενικό διακόπτη τροφοδοσίας.\nΟ δέκτης διαθέτει HDMI OUT, 2 θύρες USB A για πληκτρολόγιο και ποντίκι, IR IN Jack, την είσοδο για το παρεχόμενο τροφοδοτικό και γενικό διακόπτη τροφοδοσίας.\nΗ κάθε μονάδα διαθέτει επίσης και 3 LEDs για την λειτουργία Wireless (πράσινο), Link (σταθερό πορτοκαλί) και Input/Output (μπλε). Σε περίπτωση που η πηγή HDMI δεν είναι συμβατή, το μπλε μπορεί να αναβοσβήνει ή να παραμένει κόκκινο, ενώ σε περίπτωση κακής ζεύξης ή λάθους ανάλυσης HDMI, το πορτοκαλί θα αναβοσβήνει.\nΣύνδεση – Λειτουργία\nΗ σύνδεση των 2 μονάδων δεν χρειάζεται ιδιαίτερη επεξήγηση, ενώ να σημειώσουμε ότι στον πομπό, μπορείτε (και επιβάλλεται) μέσω του HDMI out να συνδέσετε και την βασική σας τηλεόραση. Επίσης, κοντά στον πομπό θα πρέπει να τοποθετήσετε κατάλληλα και τον IR αισθητήρα στην υπό έλεγχο συσκευή σας, προκειμένου να είναι εφικτός ο έλεγχος εξ αποστάσεων, μέσω της επιστροφής IR, ενώ στον δέκτη, ο αισθητήρας αρκεί να «βλέπει» το τηλεχειριστήριό σας. Στη συσκευασία, θα βρείτε – μεταξύ άλλων – και 2 καλώδια HDMI, τα οποία καλό είναι να χρησιμοποιήσετε εξ αρχής, για κάθε περίπτωση ασυμβατότητας καλωδίων.\nΚατά τις δοκιμές, τοποθετήσαμε τις δύο μονάδες στη μέγιστη απόσταση που μπορούσαμε στον χώρο μας (στα δύο άκρα του κτιρίου), η οποία συμπεριλαμβάνει και τοίχους. Η απόδοση εμβέλειας ήταν παραπάνω από υποδειγματική, καθώς δεν είχαμε το παραμικρό πρόβλημα στην ασύρματη σύνδεση, κάτι που δεν ίσχυε κατά καιρούς με άλλες ασύρματες συσκευές με την ίδια τοποθέτηση. Φροντίστε η ανάλυση της πηγής σας να είναι 1080p@50/60Hz, 1080i, 720p, 576p ή και 480p το λιγότερο. Το σύστημα δεν απαιτεί καμία απολύτως ρύθμιση και μετά από μερικά δευτερόλεπτα, θα δείτε εικόνα στην τηλεόρασή σας και μάλιστα με εξαιρετική ποιότητα, ανάλογα βέβαια με το σήμα της πηγής HDMI που θα χρησιμοποιήσετε.\nPC ως πηγή και απομακρυσμένη λειτουργία\nΌταν ένας υπολογιστής είναι συνδεδεμένος στον πομπό, μπορείτε να τον ελέγξετε από απόσταση. Για να χρησιμοποιήσετε αυτόν τον υπολογιστή, συνδέστε ένα πληκτρολόγιο κι ένα ποντίκι στον δέκτη και χρησιμοποιώντας την 2η τηλεόρασή σας, μπορείτε να εργαστείτε στον υπολογιστή σας ή στο φορητό υπολογιστή που βρίσκεται σε άλλο σημείο του σπιτιού. Στον δέκτη θα βρείτε 2 θύρες USB A, ενώ στον πομπό διατίθεται μία θύρα micro USB για σύνδεση με τον υπολογιστή.\nStreaming σε smartphone / tablet\nΤο TV Anywhere Wireless HD σας επιτρέπει επίσης να παρακολουθήσετε μία πηγή HDMI σε smartphone / tablet, χρησιμοποιώντας την συνοδευτική εφαρμογή TV Anywhere (iOS και Android). Για την εν λόγω λειτουργία, χρειάζεστε μόνο τον πομπό της συσκευής, ενώ ο δέκτης μπορεί να παραμείνει κλειστός. Στο smartphone/tablet θα βρείτε ένα νέο ασύρματο δίκτυο με SSID » TX ****** TX » στο οποίο θα πρέπει να συνδεθείτε με τον κωδικό 12345678, ενώ είναι προφανές ότι η σύνδεση στο διαδίκτυο στο smartphone / tablet σας θα καταστεί ανενεργή. Όταν συνδεθείτε στο νέο Access Point, σε ελάχιστα δευτερόλεπτα θα δείτε εικόνα, χωρίς καμία περαιτέρω ρύθμιση. Σαφώς, πρόκειται για μία ευχάριστη και χρήσιμη εφαρμογή, καθώς μπορείτε να απολαύσετε πχ μία ταινία στο tablet σας στο υπνοδωμάτιο, ενώ ο βασικός σας αποκωδικοποιητής είναι στο σαλόνι. Η εφαρμογή TV Anywhere διαθέτει επίσης ένα χαρακτηριστικό γνώρισμα, όπου η εικόνα μπορεί να χωριστεί σε 2 μέρη, επιτρέποντάς σας να παρακολουθείτε το δικό σας περιεχόμενο μέσω του πομπού και του smartphone σας χρησιμοποιώντας VR (Virtual Reality) γυαλιά για μια ακόμα πιο πλούσια εμπειρία.\nΗ Marmitek μας χάρισε ένα ακόμη εξαιρετικό προϊόν με τριπλή εφαρμογή, καθώς εκτός από τη δεύτερη τηλεόρασή σας, μπορείτε να δείτε εικόνα σε smartphone/tablet και να χρησιμοποιείτε τον υπολογιστή σας εξ αποστάσεως!\nΕτικέτες: Marmitek TV Anywhere Wireless HD Κριτική


Στα ύψη και σήμερα η θερμοκρασία, δεν αλλάζει κάτι τις επόμενες ημέρες. Η πρόγνωση του καιρού | Cyprus Times\n30 Νοεμβρίου, 2020 Δευτέρα 03:35:47\nΣτα ύψη και σήμερα η θερμοκρασία, δεν αλλάζει κάτι τις επόμενες ημέρες. Η πρόγνωση του καιρού\nΣτους 42 βαθμούς η θερμοκρασία σήμερα- Αναλυτικά η πρόγνωση του καιρού\nΣτα ύψη θα βρίσκεται και σήμερα η θερμοκρασία, αφού σύμφωνα με το Τμήμα Μετεωρολογίας, η θερμοκρασία θα ανέλθει στους 42 βαθμούς.\nΣτα πολύ ψηλά θα κινηθεί η θερμοκρασία και τις επόμενες ημέρες, παραμένοντας σε επίπεδα τα οποία είναι πάνω από τους κλιματικούς μέσους όρους.\nΣήμερα ο καιρός θα είναι κυρίως αίθριος. Οι άνεμοι θα πνέουν αρχικά μεταβλητοί, ασθενείς 3 μποφόρ για να καταστούν σταδιακά νοτιοδυτικοί ως βορειοδυτικοί, ασθενείς μέχρι μέτριοι 3 με 4 μποφόρ και παροδικά στα προσήνεμα παράλια, μέχρι ισχυροί 5 μποφόρ. Η θάλασσα θα λίγο ταραγμένη αλλά τοπικά στα δυτικά και νότια θα καταστεί μέχρι ταραγμένη. Η θερμοκρασία θα ανέλθει γύρω στους 42 βαθμούς στο εσωτερικό, γύρω στους 33 στα δυτικά παράλια, γύρω στους 36 στα υπόλοιπα παράλια και γύρω στους 35 βαθμούς στα ψηλότερα ορεινά.\nΤο βράδυ ο καιρός θα είναι κυρίως αίθριος. Οι άνεμοι θα πνέουν βορειοδυτικοί ως βορειοανατολικοί και στα βόρεια παράλια νοτιοανατολικοί, ασθενείς 3 μποφόρ. Η θάλασσα θα είναι λίγο ταραγμένη στα δυτικά και τα βόρεια αλλά στα νότια και τα ανατολικά θα καταστεί ήρεμη μέχρι λίγο ταραγμένη. Η θερμοκρασία θα πέσει γύρω στους 23 βαθμούς στο εσωτερικό, στα νότια και τα ανατολικά παράλια, γύρω στους 21 βαθμούς στα υπόλοιπα παράλια και στους 20 βαθμούς στα ψηλότερα ορεινά.\nΤην Κυριακή, τη Δευτέρα και την Τρίτη ο καιρός θα είναι κυρίως αίθριος. Η θερμοκρασία θα σημειώσει μικρή πτώση την Κυριακή ενώ για τη Δευτέρα και την Τρίτη αναμένεται σταδιακά μικρή άνοδος, παραμένοντας σε επίπεδα τα οποία είναι πάνω από τους κλιματικούς μέσους όρους.


Οργανισμός Τουριστικής Ανάπτυξης προ του Αθω Περιοχής | Γαστρονομική κομψότητα, αριστοκρατική φινέτσα!\nΓαστρονομική κομψότητα, αριστοκρατική φινέτσα!\nΚατερίνα Κρητικού των Kritikos Gallery & Restaurants και γαστρονομική φινέτσα αποτελούν έννοιες ταυτόσημες. Η γυναίκα που δημιούργησε γαστρονομική παράδοση στην Ουρανούπολη παρουσίασε σήμερα στο κοινό την πιο εκλεπτυσμένη και τεχνικά δύσκολη γαστρονομική επίδειξη: έφτιαξε «μαντί», τα οποία αποτελούν το σήμα κατατεθέν της μικρασιάτικης γαστρονομίας.\nΖύμωσε και άνοιξε βελούδινη ζύμη, την έκοψε σε μικροσκοπικά κομματάκια, τη γέμισε με κιμά, τη δίπλωσε σε σχήμα μικρής καραμέλας, την έψησε στο φούρνο να ροδίσει και στη συνέχεια έβρασε τα «μαντί» σε ευωδιαστό ζωμό! Το αποτέλεσμα ήταν κάτι παραπάνω από εκπληκτικά γευστικό.\nΤο αριστοκρατικό τραπέζι που στρώθηκε στον αύλιο χώρο του restaurant έφερε κατευθείαν στο νου στα σμυρναίικα αστικά δείπνα. Η μεστή γεύση των «μαντί», που μπορεί να ονομάσει κανείς «ελληνικό ραβιόλι», τοποθέτησε το γευστικό πήχη του KOUZINA πολύ ψηλά και έκανε τους ουρανίσκους να δονούνται ευχάριστα.\nΗ Ουρανούπολη τιμά την κληρονομιά της – πολιτιστική, γαστρονομική, ιστορική.\nΟι άνθρωποί της βρίσκουν στα πατήματα του χθες τον τρόπο να χτίσουν την «ιστορία» του αύριο.\nΚαι έτσι η παράδοση συνεχίζεται…\nΑπό γενιά σε γενιά, από τη Μικρασία του χθες μέχρι την Ουρανούπολη του μέλλοντος!


Ασκήσεις γυμναστικής για να κάνετε μέσα στη θάλασσα! • pcTime.gr\nΑσκήσεις γυμναστικής για να κάνετε μέσα στη θάλασσα!\nTους καλοκαιρινούς μήνες μια από τις πιο ευχάριστες δραστηριότητες είναι οι βουτιές στη θάλασσα. Είναι μια δραστική και δροσερή απάντηση στις υψηλές θερμοκρασίες και ένας τρόπος να περάσετε όμορφα τη μέρα σας. Κατά τη διάρκεια της παραμονής σας στο νερό μπορείτε να δοκιμάσετε κάποιες εύκολες ασκήσεις γυμναστικής ώστε να ενεργοποιήσετε όλο σας το σώμα.\nΞεκινήστε με περπάτημα σε έντονο ρυθμό μέσα στο νερό. Η αντίσταση αυξάνει την αποδοτικότητα. Κάντε το για τουλάχιστον 5 λεπτά. Γυμνάζονται τα πόδια σας και η περιοχή των γλουτών αλλά και οι γάμπες.\nΣυνεχίστε με 30 αναπηδήσεις ανοιγοκλείνοντας τόσο τα πόδια όσο και τα χέρια σας. Κρατήστε σφιχτή και την περιοχή της κοιλιάς σας για να πετύχετε ενεργοποίηση όλου του σώματός σας.\nKρατήστε σταθερά ίσιο τον κορμό σας και κάντε πλάγια άρση του ποδιού σας. Μην ξεχνάτε παράλληλα να κρατάτε ενεργοποιημένη την κοιλιά σας. Επαναλάβετε 30 φορές σε κάθε πόδι. Προσπαθήστε το άνοιγμα του ποδιού σας να είναι όσο πιο ευθυγραμμισμένο με την κάθετη στάση σας.\nΠεριστροφική κίνηση κορμού\nΑνοίξτε τα πόδια σας στο άνοιγμα της λεκάνης και κρατώντας τεντωμένα τα χέρια σας ενώστε τα μπροστά από το στήθος. Περιστροφικά γυρίστε εναλλάξ μια δεξιά και μια αριστερά. Κρατήστε σταθερά τα πόδια σας και προσπαθήστε να γυρίσετε όλο τον κορμό σας. Επαναλάβετε την άσκηση 30 φορές. Ενεργοποιούνται οι κοιλιακοί και ενδυναμώνει ο κορμός σας.\nΦέρτε τα χέρια σας μπροστά από το στήθος και τεντώστε τα στα πλάγια. Κρατήστε ενεργοποιημένη την κοιλιά σας και επαναλάβετε για 50 φορές. Η άσκηση επικεντρώνεται στην περιοχή τον χεριών και του στήθους.


Φονική κακοκαιρία στην Αττική - 41χρονος έχασε τη ζωή του εγκλωβισμένος στο ΙΧ... (ΦΩΤΟ & ΒΙΝΤΕΟ) - ΚΑΡΦΙΤΣΑ\nΦονική κακοκαιρία στην Αττική – 41χρονος έχασε τη ζωή του εγκλωβισμένος στο ΙΧ… (ΦΩΤΟ & ΒΙΝΤΕΟ)\n22/10/2015 - 19:21\nΤραγικές είναι οι συνέπειες της κακοκαιρίας που πλήττει όλη τη χώρα σήμερα καθώς ένας άνδρας ανασύρθηκε νεκρός μέσα από το αυτοκίνητό του σε πλημμυρισμένο δρόμο στο Μενίδι, ενώ η γυναίκα που βρισκόταν μαζί του μεταφέρθηκε στο νοσοκομείο με τραύματα στο κεφάλι.\nΟ άνδρας ηλικίας 41 ετών που εγκλωβίστηκε μέσα στο αυτοκίνητό του στην οδό Αριστοτέλους στο Μενίδι ανασύρθηκε από περαστικούς χωρίς τις αισθήσεις του. Μεταφέρθηκε με ασθενοφόρο του ΕΚΑΒ στο Αγία Όλγα της Νέας Ιωνίας, όπου διαπιστώθηκε ο θάνατός του. Από το ίδιο ΙΧ απεγκλωβίστηκε και η μητέρα του, 71 ετών, η οποία διακομίστηκε στο «Γ. Γεννηματάς».\nΣτο μεταξύ μια τριώροφη πολυκατοικία κατέρρευσε το μεσημέρι της Πέμπτης στο ρέμα της Εσχατιάς, στο Καματερό, λόγω των έντονων βροχοπτώσεων.\nΣτο Καματερό μετέβη άμεσα κλιμάκιο της Περιφέρειας Αττικής και μηχανήματα, προκειμένου να απομακρυνθούν τα φερτά υλικά, καθώς υπάρχουν φόβοι για ανάσχεση της ροής και πλημμυρικά φαινόμενα, ενόψει της αναμενόμενης κλιμάκωσης της κακοκαιρίας.\nΣτην Ελευσίνα χρειάστηκε η επέμβαση της Πυροσβεστικής Υπηρεσίας, για τον απεγκλωβισμό δύο ατόμων από ΙΧ αυτοκίνητο που είχε ακινητοποιηθεί στη συμβολή των οδών Ωκεανίδου και Δημοκριτών, λόγω πλημμύρας στους δρόμους της περιοχής.\nKατά τη διάρκεια της νύχτας και το πρωί της Πέμπτης η Πυροσβεστική δέχτηκε συνολικά 585 κλήσεις για αντλήσεις υδάτων από σπίτια και καταστήματα, για κοπές δέντρων και παροχή βοήθειας σε ακινητοποιημένα αυτοκίνητα, κυρίως σε δυτική Αττική και Μεσόγεια. Προβλήματα σε Αχαΐα και Ηλεία\nΣημαντικά προβλήματα σε πολλές περιοχές της βορειοδυτικής Ηλείας έχουν προκαλέσει οι ισχυρές βροχοπτώσεις. Σε Βάρδα και Μανωλάδα η Πυροσβεστική δέχτηκε από τις πρώτες πρωινές ώρες της Πέμπτης συνολικά 30 κλήσεις για παροχή βοήθειας.\nΑνάλογα προβλήματα καταγράφονται επίσης στην περιοχή της Βουπρασίας, ενώ μετ’ εμποδίων γίνεται η κυκλοφορία των οχημάτων στην εθνική οδό Πατρών – Πύργου. Ακόμη, οι έντονες βροχοπτώσεις έχουν προκαλέσει ζημιές σε αγροτικές καλλιέργειες. Για την αντιμετώπιση των προβλημάτων έχει ενισχυθεί η Πυροσβεστική Υπηρεσία Λεχαινών, με δυνάμεις από γειτονικές περιοχές.\nΕπιπλέον, εκτεταμένα προβλήματα σε πολλές περιοχές της δυτικής Αχαΐας έχει προκαλέσει το κύμα κακοκαιρίας. «Ο δήμος μας βρίσκεται ουσιαστικά σε κατάσταση έκτακτης ανάγκης, λόγω των ζημιών που έχουν προκαλέσει οι καταιγίδες», δήλωσε στο ΑΠΕ-ΜΠΕ ο δήμαρχος Δυτικής Αχαϊας, Χρήστος Νικολάου.\n#Tags: απεγκλωβισμός, Αττική., Αχαΐα, Ηλεία, κακοκαιρία, καταιγίδες, Μενίδι, νεκρός, πλημμύρες, φωτο


3 συνταγές για χειμωνιάτικες σούπες - Ioanna's Blog\n3 συνταγές για χειμωνιάτικες σούπες\nIn: Recipes Δεκεμβρίου 11, 2016 By: Ιωάννα\nΗ πρώτη μας επιλογή στο τραπέζι, για τις κρύες χειμωνιάτικες ημέρες δεν είναι άλλη από μια νόστιμη και θρεπτική σούπα.\n3 συνταγές για χειμωνιάτικες σούπες τις οποίες έχω δημοσιεύσει παλαιότερα και μπορείτε να δείτε τα υλικά και τις οδηγίες πατώντας πάνω σε κάθε φωτογραφία.\nΤα υλικά είναι εύκολα. Δεν είναι απαραίτητο να μπουν όλα, εσείς διαλέγετε αυτά που σας αρέσουν ή ακόμα μπορείτε να προσθέσετε και άλλα υλικά της αρεσκείας σας.\nΔυναμωτική και θρεπτική σούπα\nαπλή και εύκολη συνταγή, με πολύ λίγα υλικά


Η λειτουργία του Κεντρικού Αρχαιολογικού Συμβουλίου | Κεντρικό Αρχαιολογικό Συμβούλιο & Συμβούλιο Μουσείων\nΗ συγκρότηση και η λειτουργία του Κεντρικού Αρχαιολογικού Συμβουλίου καθορίζονται και ρυθμίζονται με βάση την ακόλουθη νομοθεσία:\nΝόμος 3028/2002, «Για την προστασία των Αρχαιοτήτων και εν γένει της Πολιτιστικής Κληρονομιάς»,\nΠροεδρικό Διάταγμα 104/2014 «Οργανισμός Υπουργείου Πολιτισμού και Αθλητισμού» (ΦΕΚ 171/Α/2014),\nΥπουργική Απόφαση ΥΠΠΟ/ΔΟΕΠΥ/ΤΟΠΥΝΣ/14/3698/20-1-04 (ΦΕΚ 70/Β/2004) «Οργάνωση και Λειτουργία των Συμβουλίων του Ν. 3028/2002 στο Υπουργείο Πολιτισμού» και\nΣχετικές διατάξεις του Κώδικα Διοικητικής Διαδικασίας (Κώδικας Διοικητικής Διαδικασίας, Δεύτερο Κεφάλαιο, Συλλογικά Όργανα της Διοίκησης).\nΤο Κεντρικό Αρχαιολογικό Συμβούλιο γνωμοδοτεί, με ισχυρές θεσμικές εγγυήσεις αυτονομίας και ανεξαρτησίας για υποθέσεις μείζονος σημασίας, καθώς και για θέματα που παραπέμπονται σε αυτό από τον Υπουργό Πολιτισμού και Αθλητισμου. Στο Συμβούλιο υποβάλλονται φάκελοι υποθέσεων για τις οποίες έχει αποκλεισθεί η δυνατότητα να αντιμετωπισθούν σε επίπεδο Εφορειών Αρχαιοτήτων, Τοπικών Συμβουλίων ή Διευθύνσεων της Κεντρικής Υπηρεσίας του Υπουργείου Πολιτισμού και Αθλητισμου.\nΤα προς γνωμοδότηση θέματα υποβάλλονται στο Συμβούλιο από τις αρμόδιες Διευθύνσεις της Κεντρικής Υπηρεσίας του ΥΠ.ΠΟ.Α. Η συζήτηση των θεμάτων γίνεται με βάση την Ημερήσια Διάταξη, η οποία συντάσσεται από το Τμήμα Γραμματείας του Συμβουλίου, κατόπιν εισηγήσεως των αρμοδίων Διευθύνσεων, και υπογράφεται από τον Πρόεδρο του Συμβουλίου, Γενικό Γραμματέα του Υπουργείου Πολιτισμού και Αθλητισμου.\nΜετά τη συζήτηση ενός θέματος, ο φάκελος της υπόθεσης επιστρέφεται στην αρμόδια Διεύθυνση και συμπληρώνεται με τη Γνωμοδότηση, που υπογράφεται από τον Πρόεδρο του Συμβουλίου. Ακολουθεί η έκδοση της Υπουργικής Απόφασης επί του ζητήματος, για το περιεχόμενο της οποίας ο Υπουργός δεν δεσμεύεται από τη Γνωμοδότηση του Κεντρικού Αρχαιολογικού Συμβουλίου.\nΤο Κεντρικό Αρχαιολογικό Συμβούλιο εξετάζει και γνωμοδοτεί για θέματα που αφορούν στην προστασία αρχαίων μνημείων, αρχαιολογικών χώρων και ιστορικών τόπων που χρονολογούνται έως και το 1830 (άρθρο 50 του Ν. 3028/2002 «Για την προστασία των Αρχαιοτήτων και εν γένει της Πολιτιστικής Κληρονομιάς) και συγκεκριμένα για:\nΚηρύξεις, οριοθετήσεις, αναοριοθετήσεις και καθορισμούς Ζωνών Προστασίας Αρχαιολογικών Χώρων.\nΓενικά Πολεοδομικά Σχέδια (Γ.Π.Σ.) πόλεων και οικισμών που αποτελούν αρχαιολογικούς χώρους ή περιλαμβάνουν αρχαιολογικούς χώρους.\nΣυστηματικές ανασκαφικές έρευνες, οι οποίες διενεργούνται από την Υπηρεσία, από επιστημονικούς, ερευνητικούς ή εκπαιδευτικούς οργανισμούς της ημεδαπής, με εξειδίκευση στον τομέα της αρχαιολογικής ή παλαιοντολογικής έρευνας ή από ξένες αρχαιολογικές αποστολές ή σχολές που είναι εγκατεστημένες στην Ελλάδα.\nΜεγάλα δημόσια έργα ή άλλα ιδιωτικά έργα, αναπτυξιακά και επενδυτικά, όπως αιολικά πάρκα, φωτοβολταϊκά, ανανεώσιμες πηγές ενέργειας, χώροι ΧΥΤΥ, ενταγμένα σε χρηματοδοτούμενα προγράμματα.\nΜελέτες συντήρησης, αναστήλωσης και ανάδειξης Αρχαιολογικών Χώρων και Μνημείων, καθώς και μελέτες για την κατασκευή φυλακείων και πωλητηρίων σε Αρχαιολογικούς Χώρους, ενταγμένες σε χρηματοδοτούμενα προγράμματα.\nΚινηματογραφήσεις σε Μνημεία, Αρχαιολογικούς Χώρους Ιστορικούς Τόπους και Μουσεία, στο πλαίσιο παραγωγής τηλεοπτικών και διαδικτυακών προϊόντων πολιτισμού ή πραγματοποιήσεων εκδηλώσεων πολιτισμού.\nΠαραχωρήσεις Μνημείων, Αρχαιολογικών Χώρων Ιστορικών Τόπων και Μουσείων για την πραγματοποίηση πολιτιστικών εκδηλώσεων.\nΣυγκρότηση επιτροπών αυτοψίας. Οι αυτοψίες αποτελούν μία από τις βασικές δραστηριότητες του Συμβουλίου. Διενεργούνται από την Ολομέλεια του ή από ειδική επιτροπή που συγκροτείται από τον Υπουργό Πολιτισμού και Αθλητισμού, μετά από Γνωμοδότηση του Συμβουλίου. Η αυτοψία αποτελεί την επιτόπια εξέταση ενός θέματος, προκειμένου να είναι επαρκής η γνώση του Συμβουλίου, ώστε να γνωμοδοτήσει στον Υπουργό.\nΠροσωρινό ή μακροχρόνιο δανεισμό για την εξαγωγή αρχαίων αντικειμένων, προκειμένου να παρουσιαστούν σε εκθέσεις που διοργανώνονται στο εσωτερικό και την αλλοδαπή και συγκρότηση εκτιμητικών επιτροπών για την ασφάλιση αυτών.\nΑιτήματα πολιτών ή άλλων φορέων για λιμενικά έργα και ναυπηγεία, λατομεία και μεταλλεία, οικοδόμηση νέων κτηρίων, καθώς και ανακατασκευή ή αποκατάσταση υφισταμένων κτηρίων σε μείζονος σημασίας αρχαιολογικούς χώρους και ιστορικούς τόπους.\nΑναγκαστικές απαλλοτριώσεις η απευθείας εξαγορές μνημείων ή ακινήτων μέσα στα οποία υπάρχουν μνημεία, καθώς και παρακείμενων ακινήτων ή μνημείων, εάν αυτό κρίνεται απαραίτητο, για την προστασία των μνημείων.\nΧορήγηση αμοιβών για εύρεση και παράδοση κινητών αρχαίων ή υπόδειξη αρχαιολογικών θέσεων και χορήγηση αποζημίωσης για άρση κατοχής αρχαίων.\nΣυγκρότηση εκτιμητικών επιτροπών για τον καθορισμό της χρηματικής αξίας παραδοθέντων και κατασχεθέντων αρχαίων αντικειμένων, καθώς και για την απόδοση φόρου κληρονομιάς.\nΧορήγηση σε ιδιώτες αδείας συλλογής, κατοχής και κυριότητας αρχαιοτήτων και χορήγηση σε ιδιώτες αδείας εξαγωγής στο εξωτερικό αρχαιοτήτων υπό την κατοχή τους.\nΆδειες μελέτης και άδειες για διάθεση βιβλίων από πωλητήρια αρχαιολογικών χώρων.\nΑπόδοση χρήσεων σε Μνημεία και Αρχαιολογικούς Χώρους, ανάθεση διαχείρισης ή αλλαγή φορέα διαχείρισης.\nΠολιτιστικές χορηγίες και δωρεές.\nΤο Κεντρικό Αρχαιολογικό Συμβούλιο συνεδριάζει μία φορά την εβδομάδα και σε έκτακτες περιπτώσεις δύο, κατά την κρίση του Προέδρου του.


Εξαντλημένος ο Μάρεϊ: “Δεν είχα άλλη ενέργεια” – ArenaLarissaGr\nΤραυματίας, κουρασμένος… ξεζουμισμένος. Ο Τζαμάλ Μάρεϊ ήταν όλα αυτά και ακόμα περισσότερα μετά την ήττα αποκλεισμό των Νάγκετς από τους Λέικερς στο Game 5 των Τελικών της Δύσης. Και δεν μπορούσε καν να το κρύψει πλέον.\nΠαίζοντας κουτσαίνοντας σε όλο το δεύτερο ημίχρονο λόγω ενοχλήσεων σε διάφορα σημεία στο πόδι (γόνατο, γοφό), ο Μάρεϊ έδωσε ό,τι είχε. Μόνο που, όπως παραδέχθηκε, απλώς δεν μπορούσε να δώσει όσα ήθελε.\n“Ογδοντακάτι μέρες στην “φούσκα” και πολλά λεπτά συμμετοχής. Δεν είχα άλλη ενέργεια, δεν είχα την ενέργεια που χρειαζόμουν να δώσω στους συμπαίκτες μου” δήλωσε αρχικά ο Μάρεϊ, για να προσθέσει: “Χωρίς εμένα να κινούμαι όπως ήθελα και να σκοράρω όσο έπρεπε… ξέρω ότι μπορώ να είμαι πολύ καλύτερος. Δεν γίνεται απλώς να προσπαθώ να βγάλω τον αγώνα, πρέπει να προσπαθήσω να βοηθήσω την ομάδα μου με κάθε τρόπο”.\nΣχετικά με τους τραυματισμούς που τον ταλαιπωρούσαν, ο Μάρεϊ τόνισε: “Έχω μία μεγάλη μελανιά στο πόδι, που με πονούσε όλο το βράδυ. Άλλαξα παπούτσια, αλλά αυτό δεν βοήθησε. Έχω και ένα πρόβλημα στο γόνατο. Δε μου αρέσει να λέω σε όλους τι είχα. Μου αρέσει να παίζω παρά τα προβλήματα. Πονούσα, αλλά είμαι ΟΚ. Ήμουν έξω και απλώς είχα προβλήματα”.\nΚλείνοντας, ο Καναδός γκαρντ τόνισε: “Θα μπορούσα να παίξω πολύ καλύτερα. Κάναμε μία σπουδαία πορεία, αλλά δεν θελω να είμαι στην θέση του ηττημένου. Μισώ να χάνω και τίποτα άλλο δεν έχει σημασία για εμένα”.


Google: Αφιερωμένο στη Γιορτή του Πατέρα το σημερινό doodle - Tech - Athens magazine\nΗ Γιορτή του Πατέρα σήμερα και η Google την τιμά με ένα μοναδικό τρόπο περνώντας μέσα από το σημερινό της doodle ένα ξεχωριστό μήνυμα όπως άλλωστε και σε κάθε σημαντική Παγκόσμια Ημέρα, δείτε εδώ το doodle που είχε φτιάξει για τη Γιορτή της Μητέρας.\nΗ Γιορτή του Πατέρα εορτάζεται κάθε χρόνο την τρίτη Κυριακή του Ιουνίου και για το 2020 πατέρα πέφτει σήμερα, Κυριακή 21 Ιουνίου.\n«Είτε είναι κοντά ή μακριά, κάντε για τον μπαμπά σας ένα μικρό έργο τέχνης από την καρδιά σας στο διαδραστικό, ψηφιακό Doodle που κατασκευάζει σήμερα τις κάρτες. Χαρούμενη Ημέρα του Πατέρα!», λέει η Google. Το σημερινό doodle της Google αποτελείται από ψηφιακά εργαλεία προκειμένου να φτιάξει κανείς μια κάρτα και να την αποστείλει στον πατέρα του.\nΛίγα λόγια για την ιστορία της σημερινής γιορτής\nΗ Ημέρα του Πατέρα γιορτάστηκε για πρώτη φορά στο Φέαρμοντ της Δυτικής Βιρτζίνια των Ηνωμένων Πολιτειών στις 5 Ιουλίου 1908 και διοργανώθηκε από την Γκρέις Γκόλντεν Κλέιτον, που θέλησε να γιορτάσει προς τιμήν των 210 νεκρών πατέρων που έχασαν τη ζωή τους σε ορυχείο στην αποκαλούμενη Τραγωδία του Μόνονγκα μερικούς μήνες πριν στο Μόνονγκα της Δυτικής Βιρτζίνιας, τον Δεκέμβριο του 1907.\nΠιθανολογείται ότι η Κλέιτον επηρεάστηκε από τον πρώτο εορτασμό της ημέρας της μητέρας που έλαβε τόπο την ίδια χρονιά, λίγο πιο μακριά. Η Κλέιτον επέλεξε την πιο κοντινή Κυριακή στα γενέθλια του εκλιπόντα πατέρα της για να διεξαχθεί η εορτή. Δυστυχώς, δεν δόθηκε μεγάλη σημασία στην ημέρα τότε. Όλη η αναγνώριση για την ημέρα του πατέρα ήρθε στη Σονόρα Ντοντ από το Σποκέιν της πολιτείας Ουάσιγκτον.\nΗ Ντοντ μη γνωρίζοντας τίποτα για την προηγούμενη διοργάνωση στη Βιρτζίνια και επηρεασμένη επίσης από την Ημέρα της Μητέρας διοργάνωσε με πρωτοβουλία της τη γιορτή του πατέρα, δύο μόλις χρόνια αργότερα από αυτήν της Κλέιτον. Ήθελε να τιμήσει τον πατέρα της. Το πρώτο νομοσχέδιο που πήγε στο αμερικανικό Κογκρέσο και αφορούσε στην επισημοποίηση της Γιορτής του Πατέρα το 1913 καταψηφίστηκε εξαιτίας φόβων περί εμπορευματοποίησης της εορτής.\nΗ τελική επισημοποίηση του γιορτής ήρθε από τον Νίξον. Σημειώνεται ότι, κάποιος παρευρισκόμενος στην εκδήλωση της Κλέιτον του 1908 απέδειξε πως η γιορτή είχε ξαναγίνει δύο χρόνια νωρίτερα. Στην Ευρώπη η «ημέρα του πατέρα» μετονομάστηκε σε «γιορτή του πατέρα» με αρχή από τη Γερμανία, που συνδεόταν με την οικογενειακή έξοδο, τη γιορτή της μπύρας κ.α Στην Αυστραλία γιορτάζεται την πρώτη Κυριακή του Σεπτεμβρίου, ενώ η Εκκλησία το γιορτάζει του Αγίου Πνεύματος.\nRead more at: https://parallaximag.gr/top/to-doodle-tis-google-gia-ti-giorti-tou-patera-2020


Παρέμβαση Ρουβίκωνα στο Α.Τ. Κολωνού για το όργιο καταστολής στα Σεπόλια | Η Εφημερίδα των Συντακτών\nΜέλη της αναρχικής συλλογικότητας «Ρουβίκωνας» φώναξαν σήμερα συνθήματα και πέταξαν τρικάκια έξω από το αστυνομικό τμήμα Κολωνού με αφορμή τα όσα έγιναν στην επέτειο του Πολυτεχνείου.\nΥπενθυμίζεται ότι στις 17 Νοεμβρίου, στο στόχαστρο των αστυνομικών βρέθηκε μία ολόκληρη οικογένεια, σε μια υπόθεση που θύμισε την περίπτωση Ινδαρέ, πέρυσι στο Κουκάκι.\nΚΟΙΝΩΝΙΑ 23.11.2020, 08:56\nΑναζητείται οπτικοακουστικό υλικό από αναίτια προσαγωγή φοιτητή στη Θεσσαλονίκη\nΦοιτητής Ιατρικής συνελήφθη αναίτια στη διάρκεια της διαδήλωσης για το Πολυτεχνείο και θα αντιμετωπίσει τρείς κατηγόριες σε δίκη. Έκκληση για συγκέντρωση βίντεο από τη στιγμή της προσαγωγής.\nΑπίστευτη βία κατά οικογένειας στα Σεπόλια\nΜΙα ολόκληρη οικογένεια γνώρισε από πρώτο χέρι το σκληρό πρόσωπο της αστυνομικής καταστολής χθες βράδυ στα Σεπόλια.


Δύο Λάκωνες, της άκρας δεξιάς, σχεδιάζουν κοινή κάθοδο στις Εθνικές Εκλογές! - Notospress.gr\nΧίος και Κασιδιάρης δεν αποκλείεται να συνεργαστούν στις Εθνικές εκλογές με κοινή κάθοδο!\nΕΛΛΑΔΑ. Στο πρωτοσέλιδο της εφημερίδας του Στέφανου Χίου «Μακελειό», πρώτο θέμα είναι η συζήτηση - κατά την εφημερίδα - του εκδότη της και του φυλακισμένου Ηλία Κασιδιάρη για κοινή κάθοδο στις βουλευτικές εκλογές.\nΕιδικότερα, στο πρωτοσέλιδο της εφημερίδας «Μακελειό» αναφέρονται τα εξής:\n«Αιφνιδιαστική εξέλιξη στα δεξιά της Ν.Δ. ρίχνει την κυβέρνηση στο 15%»\n«Χίος Κασιδιάρης μαζί στις εκλογές;»\n«Ο δημοσιογράφος και ο αρχηγός του κόμματος ''Έλληνες για την Πατρίδα'' συζητούν για κοινή κάθοδο!»\n«Τελική απόφαση ύστερα από δημόσια διαβούλευση»\nΟ Ηλίας Κασιδιάρης, ο οποίος έχει ιδρύσει το κόμμα «Έλληνες για την Πατρίδα», βρίσκεται στη φυλακή καταδικασμένος ως μέλος της Χρυσής Αυγής. Ο Στέφανος Χίος διατηρεί εφημερίδα και διαδικτυακό βήμα με σημαντική απήχηση.\nΚαι οι δύο κατάγονται από τη Λακωνία (Μάνη και Σπάρτη) και θεωρείται βέβαιο ότι στον Νομό θα έχουν έναν βασικό πυρήνα στην περίπτωση συνεργασίας τους. Ήδη το σενάριο διαμορφώνει και τις υποψηφιότητες όπου δεν αποκλείεται να δούμε και πρόσωπα έκπληξη αφού σε περίπτωση συνεργασίας των δύο θα ανακοινωθούν και άλλα πρόσωπα που θα εγγυώνται τόσο τη συνεργασία όσο και την διαμόρφωση ψηφοδελτίων σε όλες τις εκλογικές περιφέρειες της χώρας, από την Πελοπόννησο έως τη Θράκη αλλά και στα ελληνικά νησιά.\nTAGS: ΣΤΕΦΑΝΟΣ ΧΙΟΣ ΗΛΙΑΣ ΚΑΣΙΔΙΑΡΗΣ\tΕΚΛΟΓΕΣ\nΑποτελέσματα αρχαιρεσιών στον Σύλλογο Εκπαιδευτικών Π.Ε. Λακεδαίμονος «Ο Πλήθων»\nΗ Περιφέρεια Πελοποννήσου, με πρώτη τη Λακωνία, στήριξε τον Ανδρουλάκη!\nΕκλογές στο παράρτημα της Ελληνικής Μαθηματικής Εταιρείας στη Λακωνία\nΔήλωση Παπανδρέου μετά την ήττα: «Μήνυμα ευθύνης για όλους το αποτέλεσμα»


Ε ΝΑΙ! Είναι «τρελός» ο Νορβηγός! | Protathlima.com\nΤο γνωστό πλέον σύνθημα των φίλων της Ομόνοιας για τον Μπεργκ, αποκτά άλλη σημασία. Το «είναι τρελός ο Νορβηγός» πλέον τραγουδιέται από όλους τους Ομονοιάτες που βλέπουν τον προπονητή της ομάδας τους να κάνει φοβερά πράγματα.\nΗ πρόκριση για πρώτη φορά στους ομίλους Ευρωπαϊκής διοργάνωσης αλλά και η χρησιμοποίηση τόσων πολλών νεαρών ποδοσφαιριστών σε ένα ντέρμπι ήταν το κερασάκι στην τούρτα. Ο Μπεργκ έκανε 11 αλλαγές ρίχνοντας μέσα κυρίως νεαρούς και πήρε την νίκη απέναντι σε μια ομάδα που έχει στόχο τον τίτλο. Πώς να μην τρελαθούν για την πάρτη του οι Ομονοιάτες;\nΟ άνθρωπος πλέον απολαμβάνει της καθολικής υποστήριξης του κόσμου και πλέον δεν τολμά να τον αμφισβητήσει κανείς. Ρίχνει 11 άλλους παίκτες και παίρνει νίκες σε ντέρμπι. Τι να πουν για αυτόν δηλαδή;\nΕίναι «τρελός» με μια δική του τρέλα. Όμορφη. Τρέλα που την είχαμε ανάγκη και στην Κύπρο και στην Ομόνοια. Ο Μπεργκ αποδεικνύει πως αυτά τα παιδιά δεν θέλουν τίποτα άλλο από πίστη και χρόνο συμμετοχής για να δείξουν τι αξίζουν.\nΤο είχα πει σε παλαιότερα μου σχόλια, πως αν αφεθεί να δουλέψει, θα αλλάξει τον ρου της ιστορίας της Ομόνοιας. Το έχει ήδη κάνει και κτίζει κάτι που θα έχει άμεσο αντίκτυπο στο μέλλον… Αυτά τα παιδιά είναι τρομερά τυχερά που η μοίρα τους τον έφερε μπροστά τους.\nΚαι δεν μένει σε αυτά ο Νορβηγός. Τελειώνει το παιχνίδι και αποθεώνει ένα προς ένα τους παίκτες του. Το έκανε και παλιά. Ξέρει πώς να ανεβάζει τους παίκτες του με τις δημόσιες τοποθετήσεις του. Και όσοι νομίζουν πως αυτό είναι τυχαίο, τότε γελιούνται. Ξέρει πως οι παίκτες ακούνε. Και όταν ακούνε τον προπονητή τους να τους ανεβάζει δημόσια, τότε θα μπουν στο γήπεδο και θα παίξουν για αυτόν και να τον ευχαριστήσουν, αλλά και να τον δικαιώσουν.\nΗ Ομόνοια έπαιξε στην μεσαία γραμμή, με τον στρατιώτη-και παικταρά-Χάμπο και τον 16χρονο Βενιζέλου. Μαζί κουμάνταραν την μεσαία γραμμή της ΑΕΚ και βοήθησαν στην νίκη. Δεν ξέρω αν πρέπει να σχολιάσουμε κάτι άλλο. Την πίστη του Μπεργκ, την ποιότητα αυτών των νεαρών, το μέλλον που έχουν μπροστά τους και τις υποσχέσεις που αφήνουν.\nΤην στιγμή που έγινε το 2-1, ο μέσος όρος ηλικίας της εντεκάδας που ήταν στον αγωνιστικό χώρο ήταν 20,5. Δεν σας λέμε τίποτα άλλο.\nSUPER LEAGUE Γιώργος Νικολάου - 00:22\nSUPER LEAGUE Γιώργος Νικολάου - 00:19\nSUPER LEAGUE Γιώργος Νικολάου - 00:14\nEUROPA LEAGUE Γιώργος Νικολάου - 00:09\nΜπράγκα – ΑΕΚ 3-0: Τα λάθη και οι ευκαιρίες… πληρώνονται!\nΟ Ολιβέιρα έχανε τις ευκαιρίες, ο Λιβάια «χάριζε» γκολ στην Μπράγκα και η ΑΕΚ γυρίζει από την Πορτογαλία με μια βαριά ήττα (3-0) που...\nSUPER LEAGUE Γιώργος Νικολάου - 00:03


«ΑΣΧΗΜΗ ΠΕΡΙΟΔΟ ΔΙΑΛΕΞΑΤΕ ΝΑ ΔΙΑΦΩΝΗΣΕΤΕ…» – Locomotiva★Cooperativa\n× ΠΕΡΙΣΤΑΣΕΙΣ 1 ΚΑΙ 21 × 14,36€\n«ΑΣΧΗΜΗ ΠΕΡΙΟΔΟ ΔΙΑΛΕΞΑΤΕ ΝΑ ΔΙΑΦΩΝΗΣΕΤΕ…»\nΠροβολή καλαθιού Το προϊόν “ΠΕΡΙΣΤΑΣΕΙΣ 1 ΚΑΙ 2” έχει προστεθεί στο καλάθι σας.\n«ΑΣΧΗΜΗ ΠΕΡΙΟΔΟ ΔΙΑΛΕΞΑΤΕ ΝΑ ΔΙΑΦΩΝΗΣΕΤΕ...» quantity\nCategory: Όλα τα βιβλία\tSKU: LM19-00113\n“Άσχημη περίοδο διαλέξατε να διαφωνήσετε. Τώρα που έχουμε τα πάνω μας. Εγώ θα εφαρμόσω με κάθε κόστος την πολιτική του 180-120. Μην ξεχνάτε ότι πολλές φορές η πολιτική είναι κυνική…”. Αυτά ήταν κάποια από όσα μας είπε ο Αλέξης Τσίπρας στην τελευταία συνάντηση που είχαμε μαζί του, τον Οκτώβριο του 2014.\nΤο βιβλίο αυτό δεν αποτελεί ένα γενικό απολογισμό της πορείας του ΣΥΡΙΖΑ. Αναφέρεται κυρίως στα κομβικά ζητήματα της χρονικής περιόδου από το καλοκαίρι του 2014 μέχρι σήμερα. Το υλικό του τόμου αποτυπώνει μια οπτική για τα γεγονότα, ενώ αυτά συνέβαιναν. Καταγράφει, έτσι, την αντίσταση στην πορεία που ακολουθήθηκε (με τα γνωστά αποτελέσματα), καθώς και την προσπάθεια να επισημανθούν στοιχεία μιας διαφορετικής πορείας. Στην έκδοση περιλαμβάνονται ντοκουμέντα (ομιλίες, δηλώσεις, άρθρα, επιστολές, non paper) και επεξηγηματικά σχόλια που φωτίζουν πλευρές όχι και τόσο γνωστές.\nΤο βασικό ερώτημα που διατρέχει το βιβλίο είναι εάν η πορεία του ΣΥΡΙΖΑ ήταν προδιαγεγραμμένη ή μπορούσε να είναι διαφορετική. Και μάλιστα σε συνάρτηση με το ερώτημα του τι κυρίως χρειάζεται σήμερα.\nΑποτελεί, δε, μια κατάθεση από κάποιον ο οποίος “από μέσα” παρακολουθούσε τις εξελίξεις, παρενέβαινε όσο μπορούσε και σε όσα αντιλαμβανόταν. Υπηρετεί την πεποίθηση του συγγραφέα ότι είναι αναγκαίος ο αυτοκριτικός αναστοχασμός, σε αντιδιαστολή με τις συνήθεις στην Αριστερά στάσεις και πρακτικές έλλειψης αυτοκριτικής και ελέγχου. (Από την παρουσίαση στο οπισθόφυλλο του βιβλίου)\nΗ ΜΠΡΟΣΟΥΡΑ ΤΟΥ ΓΙΟΥΝΙΟΥΣ 14,90€ 13,41€ με ΦΠΑ\nΣΚΟΤΕΙΝΟΣ ΤΟΠΟΣ 7,70€ 6,93€ με ΦΠΑ\nΔΙΕΘΝΗΣ ΚΟΜΜΟΥΝΙΣΤΙΚΗ ΕΠΙΘΕΩΡΗΣΗ 5,00€ με ΦΠΑ


ΔΕΛΤΙΟ ΕΙΔΗΣΕΩΝ ΤΡΙΤΗ 5 ΜΑΡΤΙΟΥ 2019 - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n15 Ιουνίου 2019, 12:47 ΠΜ\n5 Μάρτιος, 2019, 7:19 πμ\nΣτη διαδικασία της αναγκαστικής εκκαθάρισης οδηγείται η εταιρία του Βιοτεχνικού Πάρκου που έχει χρέη άνω των 500.000 ευρώ. Οριστικά η Περιφέρεια δεν μπορεί να πληρώσει τα χρέη αυτά άρα όλοι αναμένουν τον ορισμό του ειδικού εκκαθαριστή. Η εξέλιξη είναι δυσμενής, ίσως δημιουργήσει πίεση προς τους ιδιοκτήτες οικοπέδων προκειμένου να πληρώσουν κι αυτοί τα χρήματα που οφείλουν. Τόσο επί Άρη Γιαννακίδη όσο και επί Παυλίδη- Μέτιου το θέμα παρέμεινε στάσιμο αν και το βιοτεχνικό πάρκο ζήτησε να αναλάβει το Επιμελητήριο.\n20 υποψηφίους του ανακοίνωσε χθες ο Θόδωρος Μουριάδης. Δεσμεύτηκε για περισσότερες αρμοδιότητες στους εκπροσώπους του πρώην Δήμου Φιλίππων. Τα χρέη της ΔΕΥΑ Παγγαίου στη ΔΕΗ ήταν η βασική κριτική του Βασίλη Ξουλόγη προς τον Φίλιππο Αναστασιάδη στη χθεσινή συνέντευξη τύπου του πρώην Δημάρχου. «Παγγαίο αύριο» είναι το όνομα του συνδυασμού του Γιώργου Γερομάρκου. Με ανακοίνωση του ο Χρήστος Ποτόλιας χαρακτηρίζει ελλιπέστατο τον απολογισμό της ΔΙΑΜΑΘ που θα συζητηθεί την Πέμπτη στο Δημοτικό Συμβούλιο.\nΩς το τέλος Απριλίου η κοινή πρόταση Αστικού ΚΤΕΛ- Δήμου Καβάλας για την τοποθέτηση 50 κουβουκλίων στάσεων. Υπάρχουν αλλά δεν είναι τόσα πολλά όσα στο πρόσφατο παρελθόν τα ανοίκιαστα μαγαζιά στην αγορά. Τουλάχιστον 21 οι σύνεδροι του Κινήματος Αλλαγής Καβάλας στη διαδικασία που θα γίνει στην Αθήνα στο τέλος του μήνα. Ημερίδα σήμερα στην Καβάλα για το ευρωπαϊκό πρόγραμμα Certour II. Κριτική και στο Δήμο Καβάλας και στην Περιφέρεια από τον πρόεδρο του ΤΕΕ Γιώργο Στασινό για την κατάρρευση της γέφυρας μπροστά από το παλιό Νοσοκομείο.\nΠανευρωπαϊκό βραβείο για το αεροπορικό σόου της Καβάλας. 466 βρέφη και νήπια των δημοτικών παιδικών σταθμών υποβλήθηκαν σε προληπτικό έλεγχο ακοής. Από την περασμένη Δευτέρα μέλη των ΚΑΠΗ μαθαίνουν δωρεάν τις βασικές λειτουργίες ενός ηλεκτρονικού υπολογιστή. Το Σάββατο ο χορός των συνταξιούχων της ΒΦΛ. Αύριο το απόγευμα γενική συνέλευση του συλλόγου Πνοή.\nΉταν τελικός στον οποίο κερδίσαμε δίκαια, δήλωσε για το ματς της περασμένης Κυριακής στην Κομοτηνή ο προπονητής του Κεραυνού Πέρνης Γιάννης Μαλαματάς. 5 νίκες στα ισάριθμα ματς που απέμειναν ο στόχος του ΑΟΚ, δηλώνει ο Βαγγέλης Κέρθι.


Μύρτιλο: Ιδανικό για τη διατροφή, αλλά και την.. τσέπη\nΑρχική » Προϊόντα » Μύρτιλο: Ιδανικό για τη διατροφή, αλλά και την.. τσέπη\nΤο μύρτιλο ή αλλιώς μπλούμπερι, με την αγγλική του ονομασία βρίσκεται στη λίστα των εναλλακτικών καλλιεργειών που δείχνουν καλή προσαρμοστικότητα στα ελληνικά εδάφη και μπορεί να έχει καλές αποδόσεις. Η μέση απόδοσή τους φτάνει τα 1.000 κιλά ανά στρέμμα, ενώ σε ένα στρέμμα μπαίνουν διακόσια φυτά και η τιμή πώλησης ορίζεται στα τρία - πέντε ευρώ ανά κιλό. «Υπάρχει μεγάλη ζήτηση για μύρτιλο στην Ευρώπη και οι τιμές στην Ελλάδα είναι ακόμα πολύ ψηλά», εξηγεί στην «Παραγωγή» ο κ. Κάσσανδρος Γάτσιος, γεωπόνος και συγγραφέας που έχει ασχοληθεί επισταμένως με το εν λόγω φυτό.\nΣύμφωνα με τον ίδιο, οι οικονομικές αποδοχές που μπορεί να έχει ο καλλιεργητής μύρτιλου φτάνουν ακόμα και τα 2.500 ευρώ ανά στρέμμα. Η μέση απόδοση των φυτών φτάνει τα 1.000 κιλά ανά στρέμμα, ενώ σε ένα στρέμμα μπαίνουν διακόσια φυτά και η τιμή πώλησης ορίζεται συντηρητικά στα τρία - πέντε ευρώ ανά κιλό. Το αρχικό κόστος ανά στρέμμα είναι στα 1.000 ευρώ, ενώ η απόσβεση δεν αργεί να έρθει. Το μύρτιλο είναι καλλιέργεια που δείχνει την πορεία της από τον πρώτο χρόνο. Φυτεύεται μεταξύ Νοεμβρίου και Μαρτίου, ενώ οι καρποί μαζεύονται μεταξύ Μαΐου και Σεπτεμβρίου. Δίνει παραγωγή από τον πρώτο χρόνο, ενώ σε πλήρη ανάπτυξη είναι από τον τέταρτο χρόνο και έπειτα.\n«Πρώτα απ’ όλα πρέπει να γίνει ανάλυση εδάφους, το μύρτιλο θέλει εδάφη με χαμηλό ph» υπογραμμίζει ο κ. Γάτσιος. Το ιδανικό έδαφος είναι το ελαφρό αμμώδες ή χαλικώδες, με χαμηλό ph και καλή αποστράγγιση και υψηλή περιεκτικότητα σε οργανική ουσία. Βελτιώσεις εδάφους σε κάποιες περιοχές μπορούν να γίνουν, αν και κάποιες δεν είναι κατάλληλες. Επίσης, τα φυτά θέλουν πολύ πότισμα με λίγο νερό, σιγά - σιγά δηλαδή. Το ριζικό του σύστημα είναι επιφανειακό, φτάνει τα 30 εκατοστά. Το μύρτιλο παρουσιάζει μεγάλη ανθεκτικότητα στο ψύχος, μπορεί να επιζήσει ακόμα και στους -28 βαθμούς Κελσίου. Θα πρέπει ο υποψήφιος καλλιεργητής, πριν επιλέξει ποικιλία μύρτιλου, να λάβει υπ’ όψιν του όλα τα δεδομένα της περιοχής, το κλίμα, το έδαφος, κ.ά. Στη Βόρεια Ελλάδα μπορούν να καλλιεργηθούν ποικιλίες που απαιτούν μεγαλύτερα ποσά χειμερινού ψύχους για να αρθεί ο λήθαργος των οφθαλμών τους, ενώ στη Νότια Ελλάδα ποικιλίες που απαιτούν λιγότερα ποσά χειμερινού ψύχους.\nΜεγάλη ζήτηση για εισαγωγές, το 2013 τα προγράμματα\nΣε επικοινωνία που είχε ο κ. Γάτσιος με τις πρεσβείες μας σε Σουηδία και Νορβηγία, διαπίστωσε πως το εξαγωγικό ενδιαφέρον για το μύρτιλο είναι μεγάλο. Το φυτό και οι καρποί του έχουν σημαντική θέση στη διατροφή των κατοίκων των χωρών αυτών. Την ίδια στιγμή προκύπτει σημαντικό ενδιαφέρον για μεταποιητήρια. «Έχει καλές προοπτικές το μύρτιλο» διαπιστώνει ο κ. Γάτσιος, ενώ παράλληλα εκτιμά ότι ιδανικά η καλλιέργεια θα έπρεπε να γίνεται από ομάδα παραγωγών.\nΤα προϊόντα του μύρτιλου αποτελούν πρώτη ύλη για τις βιομηχανίες τροφίμων, τις φαρμακοβιομηχανίες και τις βιομηχανίες καλλυντικών. Οι καρποί του έχουν μεγάλη περιεκτικότητα σε ουσίες, που συντελούν στη διατήρηση της καλής υγείας του ανθρώπου, όπως αντιοξειδωτικά, βιταμίνες, κ.ά. Πρόσφατες έρευνες έδειξαν την αντικαρκινική δράση των ουσιών του μύρτιλου ή μπλούμπερι, κυρίως όσον αφορά την παρεμπόδιση του πολλαπλασιασμού των καρκινικών κυττάρων. Επιπλέον, η συχνή κατανάλωση μύρτιλων βοηθά στην προστασία του ηλικιωμένου ατόμου από νευρο-εκφυλιστικές ασθένειες που συνδέονται με τη γήρανση του ατόμου. Τα αφεψήματα μύρτιλου έχουν χρησιμοποιηθεί για την αντιμετώπιση της διάρροιας, της δυσπεψίας και της ναυτίας, ενώ τα φύλλα και οι καρποί ενδείκνυνται για την αντιμετώπιση λοιμώξεων του ουροποιητικού. Καρποί και φύλλα χρησιμοποιούνται από την παραδοσιακή ιατρική για την αντιμετώπιση του διαβήτη.\nΑπό τη Ρωσία με… ένα στοίχημα\nΣτη χώρα μας ουσιαστικά το μύρτιλο καλλιεργείται από τον Αγροτικό Συνεταιρισμό Βιοκαλλιεργητών και Βιοκτηνοτρόφων Νομού Δράμας με διακριτικό τίτλο «Βιοδράμα», πρόεδρος του οποίου είναι ο κ. Νίκος Παπουτσής Από την παγωμένη Ρωσία ήρθε η ευκαιρία για καλλιέργεια μύρτιλου για τον κ. Νικόλαο Παπουτσή από τη Δράμα.\nΌταν πριν από μερικά χρόνια ο γιος του σπούδαζε στη Ρωσία, ήρθε σε επαφή με τους καθηγητές του. Ο ένας από αυτούς ήταν γεωπόνος με δικό του Ινστιτούτο παραγωγής. Δοκίμασαν το μύρτιλο, τους άρεσε πάρα πολύ και το 2001 ο κ. Παπουτσής έβαλε ένα στοίχημα, βγαίνοντας πολλαπλά κερδισμένος. Όταν ο Ρώσος καθηγητής του έδωσε τα πρώτα εκατό φυτά, του είπε πως θα του δώσει εκατό δολάρια αν καταφέρει να τα περάσει εύκολα στην Ελλάδα, καθώς τότε οι κανόνες ήταν πολύ πιο αυστηροί. Ο κ. Παπουτσής κέρδισε το στοίχημα και τα πέρασε.\nΜαζί με το γιο του ξεκίνησαν το 2002 με τα πρώτα φυτά και τα πράγματα ήταν όπως τα περίμεναν. Στόχος τους ήταν οι φαρμακευτικές ιδιότητες του μύρτιλου, αλλά έπρεπε να βγουν στην αγορά με προϊόντα και να αποδείξουν τις ιδιότητές του. Έτσι, από το 2007 και έπειτα συμμετέχουν σε έρευνες του Πανεπιστημίου Αθηνών και Πατρών, ενώ ως το Μάιο η κόρη του κ. Παπουτσή ολοκληρώνει τη μελέτη της στο Δημοκρίτειο Πανεπιστήμιο Θράκης για τις ιδιότητες του κεφίρ με το μύρτιλο.\nΠλέον καλλιεργούν 40 στρέμματα, παράγουν 4-5 τόνους ετησίως και έχουν μια γκάμα προϊόντων που συνεχώς διευρύνεται. «Εμείς κάνουμε τα πάντα από το ράφι ως το χωράφι» σημειώνει ο κ. Παπουτσής. Η επεξεργασία των μύρτιλων γίνεται σε ένα μεταποιητήριο ιδιόκτητο που έστησαν το 2007. Οι τιμές λιανικής διάθεσης είναι υψηλές, αν και εφόσον τα παραγγείλεις από το Συνεταιρισμό, υπάρχει μια μικρή έκπτωση. Διαθέτουν προς πώληση λικέρ, νωπό φρούτο σε κεσεδάκι των 125 gr με 3,5 ευρώ, πάστα προς 7,8 ευρώ, μαρμελάδα με 6,3 ευρώ, χυμό μύρτιλου με ρόδι στα 3,5 ευρώ και φύλλα αποξηραμένα προς 2 ευρώ.\nΣτην Ελλάδα τα προϊόντα τους διατίθενται σε πάνω από 500 σημεία πώλησης, μαγαζιά με βιολογικά προϊόντα, ντελικατέσεν και όπως φαίνεται, ο καταναλωτής έχει λόγο σε αυτό. Αλληλεπιδρούν με τους καταναλωτές και μάλιστα, όπως μας είπε και ο κ. Παπουτσής, εάν τους παραπονεθούν για υπερβολικές τιμές διάθεσης σε κάποιο κατάστημα, το ελέγχουν και πράττουν αναλόγως. Εάν κάποιος δεν βρει τα προϊόντα τους, τα κάνει παραγγελία και του τα στέλνουν από τη Δράμα. «Στέλνουμε σε τρεις χιλιάδες διαβητικούς σε όλη την Ελλάδα» επισημαίνει ο κ. Παπουτσής, για να προσθέσει πως «τα καλύτερα βραβεία έρχονται από τον καταναλωτή», τους αρρώστους που τον παίρνουν τηλέφωνο και του λένε ότι βοηθιούνται με το μύρτιλο. Αυτόν τον καιρό έχουν στα σκαριά δύο προϊόντα. Περιμένουν την έγκριση του Ελληνικού Οργανισμού Φαρμάκων για να κυκλοφορήσουν στην αγορά, μέχρι τον Ιούνιο, μύρτιλο σε ταμπλέτα αλλά και μπλούμπερι με μέλι, για το οποίο έχουν βάλει και δικά τους μελίσσια, για να είναι αυτόνομοι και να ελέγχουν την παραγωγή.\nΑυτή τη στιγμή καλλιεργούν περίπου 40 στρέμματα και στόχος τους είναι να φτάσουν τα 80 με 100. «Φέτος θα διαθέσουμε φυτά σε όποιον θέλει, στους γύρω Νομούς για να δοκιμάσει την καλλιέργεια. Όσοι το επιλέξουν, θα έχουν ένα καλό εισόδημα» τόνισε ο κ. Παπουτσής. Συγκρίνοντας καλλιέργειες, σημειώνει πως 10 στρέμματα μπλούμπερι αντιστοιχούν με 300 στρέμματα καλαμπόκι. Ωστόσο, η αρχική εγκατάσταση 10 στρεμμάτων είναι λίγο ακριβή. Το κόστος ανέρχεται στα 35.000 ευρώ, για περίφραξη, εγκατάσταση στάγδην άρδευσης για το πότισμα με σταγονίδια, ενώ χρειάζονται 25-30 τόνοι τύρφη για το χώμα και περί τα 2.000 φυτά.\nΤο κόστος των λιπασμάτων δεν ξεπερνά τα 1.000 ευρώ το χρόνο για βασικά, βιολογικά ραντίσματα. Το μάζεμα γίνεται με το χέρι για ένα μήνα, όποτε, όπως λέει ο κ. Παπουτσής, μπορεί να γίνει και από την οικογένεια του καλλιεργητή. Επιπλέον, σημειώνει ότι το νερό πρέπει να είναι από γεώτρηση, καθώς αυτό του δικτύου περιέχει χημικά.


Μάτης: Ο Καπόν εξέθεσε τον Μπουτάρη και την «κάθαρσή» του - Aftodioikisi.gr\nΜάτης: Ο Καπόν εξέθεσε τον Μπουτάρη και την «κάθαρσή» του\n29 Νοεμβρίου 2012 - 06:34\nΛίγες ώρες πριν από τη συνεδρίαση του δημοτικού συμβουλίου Θεσσαλονίκης (στις 11 το πρωί), ο επικεφαλής της παράταξης «Ενεργοί Πολίτες-Οικολογία στην Πράξη» Χρήστος Μάτης, μέσω γραπτής του δήλωσης, κάνει λόγο για «»συμμορίες» και «συμ-μωρίες»» στο δήμο, με αφορμή τη χθεσινή κατάθεση Καπόν, που έβγαλε ουσιαστικά «λάδι» τον τέως δήμαρχο Β. Παπαγεωργόπουλο για την υπόθεση της υπεξαίρεσης (σε αντίθεση με το Γιάννη Μπουτάρη που τον υπέδειξε).\nΟ Χρ. Μάτης, στη δήλωσή του, μεταξύ άλλων σημειώνει πως η διοίκηση του δήμου χρησιμοποίησε την κάθαρση για πολιτικές σκοπιμότητας και αναρωτιέται: «Η αποκατάσταση της βλάβης του Δήμου Θεσσαλονίκης από την υπεξαίρεση από ποιον θα ζητηθεί; Αφού όλοι οι «πολιτικοί» κατηγορούμενοι είναι αθώοι. Ο Παπαγεωργόπουλος δεν μπορεί να ήξερε, ο Ζορπίδης είδε και έφυγε, ο Αθανάσαρος αν ήξερε θα το απέτρεπε, ο Γερογιάννης απλώς θα μπορούσε ενδεχομένως να είχε αποτρέψει…\n»Και αφού ήταν έτσι όλα αυτά, μπορούμε να μάθουμε επιτέλους ποιος έδωσε εντολή στον έγκριτο νομικό κ. Χατζηνικολάου, στον οποίο έναντι 10.000 ευρώ ανατέθηκε η εκπροσώπηση του δήμου, λόγω ειδικής εμπειρίας να ζητά να ασκηθούν κατηγορίες για «σύσταση και συμμορία;»\nΗ ΔΗΛΩΣΗ ΜΑΤΗ\nΤο σκεπτικό ήταν απλό. Ο Δήμος Θεσσαλονίκης διεκδικεί την αποκατάσταση της βλάβης την οποία υπέστη από την υπεξαίρεση. Αυτό σήμαινε πρακτικά, ότι οι κατηγορούμενοι πρέπει να καταδικαστούν. Διότι αν δεν υπάρξει καταδίκη, δεν θα υπάρξει και διεκδίκηση αποζημίωσης. Και κυρίως καταδίκη των πολιτικών στελεχών του πρώην δημάρχου και των τριών πρώην αντιδημάρχων.\nΜε επιλογή της διοίκησης, η οποία βόλευε και άλλους, αυτή η συζήτηση δεν έγινε ποτέ. Μετά τις καταθέσεις των πολιτικών στελεχών της διοίκησης καταλαβαίνω γιατί.\nΔιότι η υπεξαίρεση εκτός από δικαστικό και οικονομικό μέγεθος είναι και πολιτικό μέγεθος. Και πάνω σε αυτό, στο ηθικό πλεονέκτημα, στηρίχτηκε η στρατηγική της για τη νίκη στο Δήμο Θεσσαλονίκης.\nΤώρα, πάνω σε αυτό το ηθικό πλεονέκτημα, οι απόψεις των στελεχών της τωρινής διοίκησης αποδεικνύονται διχασμένες.\nΈνα άλλο τμήμα, αθώωσε και τον πρώην δήμαρχο και τον κ. Ζορπίδη με την ίδια αιτιολογία και τον κ.Αθανάσαρο.\nΜε τον κ. Γερογιάννη ουδείς ασχολήθηκε. Απλώς εκείνος ταλαιπωρήθηκε.\nΜένω λοιπόν με το ερώτημα: Η αποκατάσταση της βλάβης του δήμου Θεσσαλονίκης από την υπεξαίρεση από ποιον θα ζητηθεί; Αφού όλοι οι «πολιτικοί» κατηγορούμενοι είναι αθώοι. Ο Παπαγεωργόπουλος δεν μπορεί να ήξερε, ο Ζορπίδης είδε και έφυγε, ο Αθανάσαρος αν ήξερε θα το απέτρεπε, ο Γερογιάννης απλώς θα μπορούσε ενδεχομένως να είχε αποτρέψει…\nΚαι αφού ήταν έτσι όλα αυτά, μπορούμε να μάθουμε επιτέλους ποιος έδωσε εντολή στον έγκριτο νομικό κ. Χατζηνικολάου, στον οποίο έναντι 10.000 ευρώ ανατέθηκε η εκπροσώπηση του δήμου, λόγω ειδικής εμπειρίας να ζητά να ασκηθούν κατηγορίες για «σύσταση και συμμορία»;\nΕναντίον ποίων; Των αθώων; Η διοίκηση χρησιμοποίησε το αίτημα για κάθαρση στις πολιτικές σκοπιμότητες και εξέθεσε την ανάγκη της.


Σύνδρομο Barth (Barth syndrome) - γονίδιο TAZ - Intergenetics\nΣύνδρομο Barth (Barth syndrome) – γονίδιο TAZ\nΤο γονίδιο TAZ παρέχει οδηγίες για την παραγωγή μιας πρωτεΐνης που ονομάζεται tafazzin.\nΥπάρχουν αρκετές διαφορετικές εκδόσεις (ισομορφές) της πρωτεΐνης tafazzin που παράγεται από το γονίδιο TAZ. Οι περισσότερες ισομορφές βρέθηκαν σε όλους τους ιστούς, αλλά μερικοί βρίσκονται μόνο σε ορισμένους τύπους κυττάρων.\nΗ πρωτεϊνη Tafazzin βρίσκεται σε δομές που ονομάζονται μιτοχόνδρια, τα οποία είναι τα κέντρα των κυττάρων που παράγουν ενέργεια. Εμπλέκεται επίσης στην αλλοίωση ενός λίπους (λιπιδίων) που ονομάζεται καρδιολιπίνη, η οποία παίζει κρίσιμο ρόλο στη μιτοχονδριακή εσωτερική μεμβράνη.\nΗ πρωτεϊνη Tafazzin προσθέτει ένα λιπαρό οξύ που ονομάζεται λινελαϊκό οξύ στο μόριο καρδιολιπίνη, η οποία επιτρέπει την εκτέλεση των καθηκόντων του.


Πόσο κρατάει μια αγάπη; : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Natalie Sampas\n[...] Μέσα από την ανάγκη της δουλειάς μου να εξηγήσω με μικρές προτάσεις, αισθήματα για μεγάλα θέματα, όπως ο αποχαιρετισμός, η ζήλεια, η αυτοπεποίθηση, η αγάπη κ.ά. γεννήθηκε η σειρά "συν-αισθήματα".\nΤα βιβλιαράκια αυτά μπορούν να αποτελέσουν μια γλυκιά κίνηση, ένα δώρο από κάποιον σε κάποιον άλλον η και ένα δώρο στον ίδιο μας τον εαυτό για να φτιάξουμε μια συλλογή από κάτι ιδιαίτερο. Τα θετικά τους μηνύματα έχουν σαν στόχο να νιώσει ο αναγνώστης ότι ήρθε ένα βήμα πιο κοντά με τον εαυτό του και να κλείσει το βιβλιαράκι με ένα αληθινό χαμόγελο.\nΕπίσης, τα βιβλία της σειράς αυτής μπορούν να αποτελέσουν σημαντικό εργαλείο για ψυχολόγους, θεραπευτές και παιδαγωγούς. Τα παραμύθια αυτά μπορούν να διαβαστούν από "μεγάλους" που νιώθουν παιδιά αλλά και από μικρούς έφηβους.\n15χ12 εκ., 12 σελίδες\nΟνομασία σειράς: Συν-Αισθήματα\nΤαξινόμιση DDC: 096.1 (Εικονογραφημένα βιβλία), 152.4 (Συναισθήματα)\nΆλλα πρόσωπα: Χρύσα Χουλιάρα (Εικονογράφος)\nISBN (10ψήφιο): 960-399-840-0\nΒάρος: 0.042 κιλά\nΗ Ναταλί Σαμπά είναι ψυχολόγος με ειδίκευση στην παιγνιοθεραπεία.


bhive: νέα «Κυψέλη έκφρασης» στην πλατεία Αμερικής , θέμα - City Vibe - αθηνόραμα\nbhive: νέα «Κυψέλη έκφρασης» στην πλατεία Αμερικής 0\nΑπό Ιωάννα Γκομούζα - 16/10/2014 Updated\nΜια μεσοπολεμική διπλοκατοικία με πολυκύμαντη διαδρομή, δύο νέοι ένοικοι με δημιουργική διάθεση και μια φιλοξενούμενη Γερμανίδα καλλιτέχνιδα που γυρνά ανά τον κόσμο θέτοντας ερωτήσεις περί δημοκρατίας: ενδιαφέρουσα η… εξίσωση με την οποία μας συστήνεται το bhive.\nΜέχρι το 2010 στην πίσω αυλή θα άκουγες χαρούμενα νήπια της Φιλιπινέζικης κοινότητας να παίζουν, ενώ χρόνια νωρίτερα από τις ψηλοτάβανες σάλες αντηχούσαν τα Χάρε Κρίσνα των βουδιστών. Η μεσοπολεμική διπλοκατοικία στη Μηθύμνης 18 όμως κρύβει και… πολιτικό βιογραφικό: ιδιοκτησία του παππού του Κώστα Σημίτη, υπήρξε στο παρελθόν κατοικία του Παναγιώτη Κανελλόπουλου. Εδώ λοιπόν στέγασαν το όραμά τους για μια πλατφόρμα επικοινωνίας και ελεύθερης έκφρασης ο ζωγράφος Γεράσιμος Αβλάμης και ο σχεδιαστής πολυμέσων Βασίλης Καραγεώργος.\nΤο όνομα bhive παραπέμπει στην κυψέλη – ως γεωγραφικό προσδιορισμό αλλά και με την έννοια της συνεργασίας. «Σ’ αυτό το μελίσσι όμως δεν υπάρχει βασίλισσα», διευκρινίζουν. «Βασίλισσα είναι ο ίδιος ο χώρος», αυτός τους έκανε συγκατοίκους, αυτός θα προσελκύσει εδώ και καινούργιες δημιουργικές προτάσεις. Στο ξεκίνημά του μας συστήνεται με δύο εκθέσεις. Η πρώτη, της Κλαούντια Μπόσε, έρχεται από 20/10. Η δεύτερη είναι προγραμματισμένη για τον Νοέμβριο και αφορά σε εργαστήριο-γλυπτό της Βασιλικής Σηφοστρατουδάκη, σε συνεργασία με τη Jessica Dunleavy και με την υποστήριξη του Snehta Residency.\nΑνακαλύπτοντας τα αρτ ντεκό χαρακτηριστικά του χώρου πριν από λίγες βρέθηκα σε ένα… εργοτάξιο. Όχι μόνο γιατί ο Γεράσιμος και ο Βασίλης προσπαθούν να το επαναφέρουν όσο γίνεται στην αρχική του μορφή αποκαλύπτοντας ξύλινα πατώματα, μωσαϊκά και αρχιτεκτονικές λεπτομέρειες, αλλά και γιατί στον πρώτο όροφο και στην ταράτσα στηνόταν η έκθεση της Μπόσε. «H σειρά οπτικοακουστικών συνεντεύξεων some democratic fictions γεννήθηκε το 2011 στη Νέα Υόρκη. Εκείνη την εποχή άρχιζαν οι πολιτικές αλλαγές στην Τηνησία και την Αίγυπτο και αποφασίσαμε να πάμε εκεί και να μιλήσουμε με τους ανθρώπους για να καταλάβουμε τι συνέβαινε» μας ανέφερε η ίδια.\nΈκτοτε η θεατρική δημιουργός, χορογράφος, εικαστικός και καλλιτεχνική διευθύντρια του βιενέζικου theatercombinat ηχογραφεί σκέψεις ανθρώπων από διαφορετικούς γεω-πολιτικούς χώρους σχετικά με την ελευθερία, τις επαναστάσεις, τη δημοκρατία, που ενταγμένες στην πολυμεσική εγκατάσταση thoughts meet space έχουν παρουσιαστεί στη Βιέννη και τη Βυρηττό. Σε κάθε σταθμό η έκθεση εξελίσσεται συνδυάζοντας υλικό από προηγούμενα ταξίδια με έργα που δημιουργήθηκαν στον καινούργιο προορισμό (συνεντεύξεις, εγκαταστάσεις, γλυπτά, ζωγραφική κ.ά.).\nΗ ελληνική πρωτεύουσα φάνταζε λογική συνέχεια στο ταξίδι. «Με ενδιαφέρουν οι κοινωνίες σε μετάβαση γιατί νομίζω ότι αυτή είναι η στιγμή που κάτι πρέπει να δημιουργηθεί. Με την κρίση η Αθήνα έγινε ένα παράδειγμα καταστροφής αλλά και εναλλακτικών, γιατί πάντα οι κρίσεις είναι αφορμή να σκεφτούμε καινούργιους τρόπους για να αντιμετωπίζουμε τα πράγματα». Αν μη τι άλλο, η πόλη μας αποδείχτηκε ανέλπιστα… ιντριγκαδόρικη για την Γερμανίδα καλλιτέχνιδα όταν βολτάροντας στα Εξάρχεια, συνελήφθη και πέρασε για δυόμισι ώρες στο αστυνομικό τμήμα για εξακρίβωση στοιχείων. «Όταν περπατάς π.χ. στο Κάιρο το θεωρείς πιθανό. Να αντιμετωπίζεις όμως μια τέτοια κατάσταση στην Ευρώπη, στην οποία σου απαγορεύεται να τηλεφωνήσεις και σου φωνάζει ένας αστυνομικός, λες εντάξει: ίσως τα ευρωπαϊκά σύνορα “φυλάσσονται” πολύ καλά…»\nΚλαούντια Μπόσε: «Η τέχνη είναι ένα φανταστικό εργαλείο προσανατολισμού για την εποχή μας»\nΤην τελευταία τριετία γυρνά ανά τον κόσμο καταγράφοντας τις σκέψεις των ανθρώπων περί δημοκρατίας και ελευθερίας. Με το μικρόφωνο ανοιχτό, η Κλαούντια Μπόσε έφτασε και στα μέρη μας και από τις 20/10 παρουσιάζει την site-specific πολυμεσική εγκατάσταση «thoughts meet space athens» στο νέο χώρο τέχνης bhive.\nΝιάρχος Update: 5 δωρεάν δραστηριότητες που ξεχωρίζουμε αυτήν την εβδομάδα (23-29/4)\nΤο Κέντρο Πολιτισμού-Ίδρυμα «Σταύρος Νιάρχος» γιορτάζει την Παγκόσμια Ημέρα Χορού και μετατρέπεται στο μεγαλύτερο dancefloor της πόλης.\nFree City: Οι δωρεάν δράσεις της εβδομάδας (21-27/4)\nΤο διάστημα περιμένει να το εξερευνήσεις στο Ίδρυμα Ευγενίδου\nΦωτογραφίζοντας στις φαβέλες το πραγματικό πρόσωπο της βραζιλιάνικης ψυχής\nAthens Calling: 11 ματιές στην πόλη (19-25/4)\nΜια πράσινη γωνιά στη σκιά της Ακρόπολης\nΠοιά είναι η πιο αστεία λέξη που υπάρχει στα ελληνικά; 15 κωμικοί απαντούν\nΚριτική: Κωστής Παπαγιώργης, ο Πιο Γλυκός Μισάνθρωπος\nΕυη πριν από 4 μήνες\nΤο καλυτερο σχολιο ever!!!Μακαρι να το ειχα διαβασει πριν παω....Εχετε ...\nΛωνίδας πριν από 7 μήνες\nΜα ποιος είπε ότι οι πισίνες αυτές είναι για τη ...\nΛευτέρης πριν από 8 μήνες\nΦίλε του Fresh ΔΕΝ είναι πισίνα! Είναι μπανιέρα! Πήγαμε χτες ...\nΔωρεάν ξεναγήσεις του Δήμου Αθηναίων: δείτε το πρόγραμμα\nΜΠΕΚΗ ΑΡΓΥΡΟΚΩΣΤΑ πριν από 2 χρόνια\nΥπέροχο μπορώ να κρατήσω θέση τώρα;\nΧρυσάνθη Κουμιανάκη: μεταφράζοντας τη μικροκλίμακα μιας βιοτεχνίας σε έργο\nΚαρουζάκη Ειρήνη πριν από 2 χρόνια\nΓια την κυρία Φρίντα Κριτσωτάκη : Εάν παρατηρήσετε τις ημερομηνίες έναρξης ...


Μαύρο Αμάνικο Φόρεμα Μακρύ Με Αθλητική Πλάτη\n> Ρούχα>Φορέματα>Μαύρο Αμάνικο Φόρεμα Μακρύ Με Αθλητική Πλάτη\nΜακρύ φόρεμα αμάνικο μαύρο με αθλητική πλάτη. Έχει φαρδιά γραμμή και ταιριάζει σε κάθε σωματότυπο και σε μεγάλα μεγέθη. Ιδανικό για ιδιαίτερες καθημερινές εμφανίσεις. Το ύφασμα έχει μικρή ελαστικότητα. Μάκρος από τον ώμο 1,45μ.


ΣτΕ: Συνταγματικός ο υποχρεωτικός εμβολιασμός σε υγειονομικούς και ΕΜΑΚ - EPIRUS Online\nΕξάλλου, (με μειοψηφία 5 μελών) κρίθηκε ότι η αναστολή εργασίας χωρίς την καταβολή του συνόλου των αποδοχών είναι συνταγματικώς ανεκτή. Κρίθηκε επίσης αφ’ ενός ότι η υποχρέωση εμβολιασμού μόνο του ιατρικού, παραϊατρικού, νοσηλευτικού και λοιπού προσωπικού δεν παραβιάζει την αρχή της ισότητας εν σχέσει με άλλες κατηγορίες εργαζομένων και αφ’ ετέρου ότι η προβλεπόμενη διαδικασία παρακολούθησης και ελέγχου της συμμόρφωσης με την υποχρέωση εμβολιασμού κατά του κορωνοϊού δεν παραβιάζει τη νομοθεσία περί προστασίας των δεδομένων προσωπικού χαρακτήρα.\nΠροηγούμενο άρθροΔωρεάν rapid tests στην Ελεούσα\nΕπόμενο άρθροΑποχρώσεις- Θέλουμε τον χώρο του στρατοπέδου ή όχι;\nΚάθε τροπολογία και χειρότερη από την προηγούμενη!\nΧορός αντιδράσεων στο πανελλήνιο και προειδοποιήσεις για μαζικές προσφυγές στο ΣτΕ


Το αντίο του Σχοιναράκη στον Πλατανιά – Sports-Factory.gr\nΤο αντίο του Σχοιναράκη στον Πλατανιά\nin ΚΥΡΙΑ, ΠΛΑΤΑΝΙΑΣ, ΡΟΗ ΕΙΔΗΣΕΩΝ\nΤο δικό του ξεχωριστό αντίο στην οικογένεια του Πλατανιά αλλά και στον πρόεδρο του ερασιτέχνη είπε ο επί χρόνια προπονητής στις ακαδημίες του Πλατανιά Γιάννης Σχοιναράκης. (φωτό από flashnews.gr)\nΗ συνεργασία μου με τον Πλατανιά ξεκίνησε το Σεπτέμβριο του 2014. Από τότε μέχρι και σήμερα ασχολήθηκα με τις αναπτυξιακές ηλικίες από 2001-2007. Τα χρόνια αυτά η ακαδημία είχε οντότητα, αγωνιστικότητα, ήθος και πρωταγωνιστικό ρόλο. Ο Πλατανιάς μου έδωσε τη δυνατότητα να συμμετάσχω σαν προπονητής και συνεργάτης στις ομάδες «Κ» όταν η ομάδα βρισκόταν στη Super League 1 και 2.\nΈνα πολύ μεγάλο ποδοσφαιρικό σχολείο για προπονητές και ποδοσφαιριστές. Ένα μεγάλο ευχαριστώ στο Πρόεδρο του ερασιτέχνη Πλατανιά, Αποστόλη Παπαδάκη για την συνεργασία, τη στήριξη και την εκτίμηση του προς το πρόσωπο μου όλα αυτά τα χρόνια.\nΕπίσης η πολύ στενή συνεργασία με τον υπεύθυνο ακαδημιών του Πλατανιά Γιάννη Τσιάκαλο που τον θεωρώ συνεργάτη και φίλο, ήταν άψογη σ΄ένα πολύ υψηλό επίπεδο. Εύχομαι καλή σταδιοδρομία σε όλα τα παιδιά που συνεργαστήκαμε όλα αυτά τα χρόνια και εύχομαι να εκπληρώνουν τα όνειρα τους μέσα από τους στόχους που πρέπει να βάζουν στη ζωή τους.\nΑποφάσισα να αποχωρήσω από την ομάδα θεωρώντας ότι αυτός ο κύκλος έχει ολοκληρωθεί. Κρατάω τις καλύτερες εντυπώσεις, ευχόμενος καλή συνέχεια και καλή τύχη !\nΜε εκτίμηση Γιάννης Σχοιναράκης\nΠαρελθόν ο Αφράτης από την Α.Ε.Ε.Κ ΣΥΝ.ΚΑ